title: HD 209458

text: Planeetan kaasukehä haihtuu komeettamaisena pyrstönä avaruuteen purkaen vetyä, happea ja hiiltä, sekä ehkä myös vesihöyryä. Vuonna 2007 helmikuussa HD 209458 b on toinen eksoplaneetta, jonka spektri on suoraan havaittu HD 189733b:n lisäksi.


title: Tavastilan seisake

text: Tavastilan seisake on rautatieliikennepaikka Kotkan radalla Kotkan Tavastilan kylässä.


title: Tavastilan seisake

text: Seisakkeella pysähtyvät Kotkan sataman ja Kouvolan väliset taajamajunat. Nykyisin melko hiljaisella seisakkeella oli ennen puinen asemarakennus, mutta nykyisin matkustajia palvelee vain betonikatos hiekkalaiturilla.


title: Tavastilan seisake

text: Tavastila on Haminan lähin rautatiasema, jonne etäisyys Haminan keskustasta on noin 15 kilometriä.


title: Tavastilan seisake

text: Paikallisbussin linjat 9, 9B ja 25 Y liikennöivät Tavastilan aseman, Karhulan ja Kotkan keskustan välillä. Vuorot pysähtyvät tarvittaessa Tavastilan tienhaarassa eli seututie 170:n ja Tavastilantien risteyksessä. Tältä on vaihtoyhteys Haminaan seutulinjoilla ja vakiovuoroilla. Tavastilan tienhaarasta on etäisyyttä noin 500 metriä Rantahaan liittymään, josta on vaihtoyhteys pikavuoroille Haminaan.


title: Bruck an der Mur

text: Bruck an der Mur on kaupunki Steiermarkin osavaltiossa Itävallassa. Siellä oli vuonna 2006 13 304 asukasta.


title: Bruck an der Mur

text: Bruck an der Mur sijaitsee Mur-joella noin 50 kilometriä Grazista pohjoiseen. Myös Mürz-joki virtaa kaupungin läpi ja yhtyy Bruckin kohdalla Muriin. Kaupunki on Bruck-Mürzzuschlag pääkaupunki. Bruck an der Murin pinta-ala on 38,4 neliökilometriä ja sen korkeus merenpinnasta on 491 metriä. Kaupungin korkein kohta on Rennfeldin huippu (1 629 m).


title: Bruck an der Mur

text:
Bruck an der Murin väestötiheys oli vuonna 2001 350 asukasta/neliökilometri. Väestöstä 5,5 % oli ulkomaalaisia, joista suurin osa kroatialaisia.
"Lähde: Statistik Austria"


title: Bruck an der Mur

text: Bruck an der Mur on tärkeä liikenteen solmukohta. Intercity-junat Wienistä sekä Villachiin että Graziin pysähtyvät rautatieasemalla.


title: Hakalahti

text: Hakalahti () on yksi Kokkolan asuinalueista. Alueella sijaitsee kaksi päiväkotia, suomen- ja ruotsinkielinen yläaste ja lukio sekä kaksi vanhainkotia.


title: Animal Planet

text: Animal Planet on kaapelin ja satelliitin välityksellä toimiva, vuonna 1996 perustettu brittiläinen televisiokanava, jonka omistavat Discovery (80 %) ja BBC (20%). Animal Planet on Discoveryn viidestä kanavasta ainoa, jota se ei omista kokonaan. Kanava esittää ohjelmaa ympäri vuorokauden ja se näkyy jo yli 70 maassa. Kanava on perustettu kertomaan eläimistä ja niiden suhteista ihmisiin.


title: Animal Planet

text: Suomessa Animal Planetia voi katsoa antenni-, satelliitti- tai kaapelitalouksissa. Kanava on noin 70 prosenttisesti suomeksi tekstitetty. Joitakin Animal Planetin ohjelmia on myös näytetty ilmaiskanavilla.


title: Nidarosin tuomiokirkko

text: Nidarosin tuomiokirkko () on kirkkorakennus Trondheimin kaupungissa Norjassa. Sitä pidetään Norjan merkittävimpänä kirkkona, ja se on Pohjois-Euroopan suurimpia kirkkorakennuksia. Kirkko on Norjan evankelis-luterilaisen kirkon Nidarosin hiippakunnan pääkirkko. Rakennuksen tyylissä on sen pitkän rakennusvaiheen vuoksi nähtävillä romaanista ja goottilaista arkkitehtuuria.


title: Nidarosin tuomiokirkko

text: Kirkkorakennuksen rakennustyöt käynnistettiin vuoden 1070 tienoilla, ja ne saatiin päätökseen noin vuonna 1300. Rakennus vaurioitui pahoin vuosien 1327 ja 1531 tulipaloissa. Vuonna 1708 rakennus paloi lähes kokonaan, ainoastaan kiviseinät jäivät jäljelle. Tulipalo raivosi kirkossa taas vuonna 1719 salaman iskettyä rakennukseen. Suuret kunnostus- ja uudelleenrakennustyöt aloitettiin kirkossa vuonna 1869. Niitä johti alun perin arkkitehti Heinrich Ernst Schirmer, loppuun ne saattoi Christian Christie. Työt saatiin virallisesti valmiiksi vuonna 2001.


title: Nidarosin tuomiokirkko

text: Kirkon sininen siluetti on kuvattuna mustaa taustaa vasten norjalaisen black metalia soittavan Mayhem-yhtyeen vuonna 1994 julkaistun "De Mysteriis Dom Sathanas"-albumin kannessa. Lehdistölle antamassaan lausunnossa kahdeksasta Norjassa tapahtuneesta kirkon poltosta vastuun ottanut yhtyeen basisti Varg Vikernes kertoi suunnitelleensa levyn julkaisun aikaan kyseisen kirkon räjäyttämistä yhdessä yhtyetoverinsa Euronymouksen kanssa. Vikernes kuitenkin murhasi Euronymouksen ennen albumin julkaisua, eikä kirkon räjäyttämistä koskaan edes yritetty.


title: Seututie 138

text: Seututie 138 eli Ilmakehä on Vantaalla sijaitseva seututie, joka johtaa Tuusulanväylän eli kantatien 45 varrella olevasta eritasoliittymästä Lentoasemantielle eli seututielle 135. Kehä III:lta alkavan Lentoasemantien ohella se on merkittävä Helsinki-Vantaan lentoaseman maaliikenteen välittäjä. Ennen Ilmakehän rakentamista tie 138 kulki Ilmailutietä.


title: Seututie 138

text: Väylällä sijaitsee Ilmakehän pikavuoropysäkki, jonka kautta kulkee lentoaseman linja-autoyhteyksiä.


title: Symantec Corporation

text: Symantec Corporation on tietokoneohjelmia, erityisesti tietoturvaan ja tiedonhallintaan käytettäviä ohjelmia, myyvä kansainvälinen yritys. Symantecin päämaja sijaitsee Piilaaksossa, Kaliforniassa ja sen nykyinen toimitusjohtaja on John W. Thompson. Yritys perustettiin huhtikuussa 1982 ja nykyisin sillä on toimipisteitä 40 maassa. Symantecin tuotteisiin kuuluu muun muassa "Norton Security" -tietoturvaohjelmisto.


title: Büyükada

text: Büyükada (; ) on pieni Turkille kuuluva saari, joka kuuluu yhdeksän saaren ryhmään Istanbulin kaupungin lähellä Marmaranmerellä.


title: Büyükada

text: Büyükada on saarista suurin, 5,36 km². Muut saaret saariryhmässä ovat Heybeliada (2,4 km²), Burgazada (1,5 km²), Kınalıada (1,3 km²), Sedef Adası (0,157 km²), Yassıada (0,05km²), Sivriada (0,05 km²), Kaşık Adası (0,006 km²), Tavşanadası (0,004 km²).


title: Büyükada

text: Saariryhmä on viralliselta nimeltään Adalar; ryhmä tunnetaan myös nimellä Kızıl Adalar (Punaiset saaret).


title: Büyükada

text: Büyükada tunnetaan saarena jossa istanbulilaiset käyvät kesällä muun muassa lomalla. Neuvostoliittolainen poliitikko Lev Trotski asui saarella maanpaossa vuosina 1929–1933.


title: Timo Ihamuotila

text: Timo Ihamuotila (s. 21. huhtikuuta 1966) on Nokian johtokunnan jäsen ja Nokian Sales and Portfolio Management for Mobile Phones -yksikön johtaja 1. toukokuuta 2007 alkaen. Ihamuotila on koulutukseltaan kauppatieteiden lisensiaatti. Hänen lisensiaatintyönsä "Interest rate risk management of a financial institution in a multicurrency environment" valmistui vuonna 1997 Helsingin kauppakorkeakoulusta.


title: Timo Ihamuotila

text: Ihamuotila on työskennellyt rahoitusalalla koko työuransa. Hän toimi Kansallis-Osake-Pankissa vuosina 1990–1993 rahoituksen varainhallinnon analyytikkona ja aloitti Nokialla riskienhallinnan johtajana vuonna 1993. Ihamuotila työskenteli Citibankissa 4 vuotta, vuosina 1996–1999, mutta palasi Nokian palvelukseen rahoituspuolen johtotehtäviin vuonna 1999. Ihamuotila siirtyi USA:han vuonna 2004 aloittaen Mobile Phonesin CDMA-liiketoimintayksikön johtajana New Yorkissa, josta hänet valittiin nykyiseen toimeensa keväällä 2007.


title: Timo Ihamuotila

text: Ihamuotila on työskennellyt Nokia-urallaan myös Nokia Oyj:n Eläkesäätiön puheenjohtajana Timo Korvenpään väistyttyä talousjohtajan tehtävistä vuonna 2002.


title: Timo Ihamuotila

text: Timo Ihamuotila on naimisissa Riikka Ihamuotilan kanssa, ja heillä on yksi tytär ja kaksi poikaa. Ihamuotila harrastaa tennistä ja laskettelua.


title: Timo Ihamuotila

text: Timo Ihamuotila on Nesteen entisen toimitusjohtajan, vuorineuvos Jaakko Ihamuotilan poika ja Sampo Pankin entisen ja Marimekon nykyisen toimitusjohtajan Mika Ihamuotilan serkku.


title: Remix

text: Remix (uudelleenmiksaus, remiksi) on kappaleen rinnakkaisversio alkuperäisestä versiosta, jossa alkuperäisen kappaleen soitin- ja/tai lauluraidat on miksattu uudelleen, toisinaan muun materiaalin kanssa. Remixaamalla voidaan esimerkiksi vaihtaa kappaleen musiikkityyliä, toistaa kappaleen parhaita kohtia tai korostaa laulajan osuutta. Se, kuinka paljon kappale muistuttaa alkuperäistä, vaihtelee paljon. Myös videoista tehdään remixejä.


title: Peter Tosh

text: Peter Tosh, syntyisin Winston Hubert McIntosh (19. lokakuuta 1944 Grange Hill, Jamaika – 11. syyskuuta 1987 Kingston, Jamaika) oli jamaikalainen reggaemuusikko ja tunnettu rastafari. Hän aloitti uransa Bob Marleyn kanssa The Wailers -yhtyeessä 1960-luvulla ja saavutti menestystä myös soolourallaan vuosien 1973–1987 välillä. Toshin sanoitukset ja esiintymiset olivat usein yhteiskunnallisesti ja poliittisesti kantaa ottavia. Hän sai surmansa aseellisen ryöstön uhrina 1987.


title: Peter Tosh

text: Winston Hubert McIntosh syntyi Länsi-Jamaikassa Westmorelandin Grange Hillissä 19. lokakuuta 1944. Hänen vanhempansa Alvera ja James eivät menneet naimisiin tai muuttaneet yhteen, ja isä lähti pian omille teilleen. Työssäkäyvä yksinhuoltajaäiti ei kyennyt kokoaikaisesti pitämään huolta pojasta, joten hän varttui etupäässä äitinsä tädin hoivissa Savanna-la-Marissa. Hänen kutsumanimensä oli Peter, ja hänen nuoruudenystävänsä väänsivät hänen sukunimensä muotoon ”McIntouch”, mistä Peter ei pitänyt, joten hän lyhensi lopulta sukunimensä Toshiksi.


title: Peter Tosh

text: 1960-luvun alussa teini-ikäinen Tosh muutti pääkaupunki Kingstonin Trenchtownin slummiin. Siellä hän tapasi musiikinopettajansa Joe Higgsin kautta Bob Marleyn ja Bunny Livingstonin, joiden kanssa hän perusti The Wailersin vuonna 1962. Tosh oli yhtyeen kitaristi ja yksi lauluntekijöistä, jonka tunnetuimpia kappaleita tuolta ajalta ovat Etiopian keisari Haile Selassien vierailusta 1966 tehty ”Rasta Shook Them Up” ja rude boy -aiheinen ”The Toughest”.


title: Peter Tosh

text: Aluksi Wailers soitti yhdysvaltalaisia pophittejä, mutta yhtye siirtyi vähitellen reggaemusiikkiin. 1970-luvun alussa Wailers oli jo maan suosituin reggaeyhtye. Samaan aikaan Tosh teki myös soololevytyksiä: vuonna 1971 hän julkaisi hitiksi nousseen soolosinglen ”Maga Dog” ja sen jälkeen muitakin, usein sanoituksiltaan mustan militantisti tiedostavia. Vuonna 1973 Tosh joutui vakavaan auto-onnettomuuteen, jossa hänen naisystävänsä kuoli. Tosh sai kallovammoja mutta selvisi.


title: Peter Tosh

text: Tosh lähti Wailersista 1973 Britannian-kiertueella riitaannuttuaan Marleyn kanssa. Bunny Livingston oli lähtenyt jo aikaisemmin samana vuonna eri syystä. Kolmikko soitti myöhemmin yhdessä vielä kahdessa hyväntekeväisyyskonsertissa. Toshin ensimmäiset soololevyt "Legalize It" (1976) ja "Equal Rights" (1977) julistivat Toshin rastafariuskoa, afrosentrismiä ja pyrkimystä marijuanan laillistamiseksi. Taustalleen Tosh kokosi yhtyeen Word, Sound and Power, jossa soittivat muun muassa Sly Dunbar ja Robbie Shakespeare.


title: Peter Tosh

text: Vuonna 1978 Tosh esiintyi Jamaikalla One Love -rauhankonsertissa, jossa myös Marley esiintyi. Tosh tuli konserttiin hyvin kantaa ottavalla asenteella: hän esitti militanteimmat laulunsa ja kritisoi välispiikeissään suorasanaisesti eturivissä istunutta pääministeriä, maan hallitusta, oppositiota ja koko rauhanideologiaa. Tosh julisti: ”Rauha on päästötodistus, jonka saat hautausmaalla: lepää "rauhassa"!” sekä ”Nälkäiset ihmiset ovat vihaisia ihmisiä!” Yleisö otti hänet hyvin vastaan, mutta maan hallinto ja lehdistö arvostelivat häntä. Konsertin jälkeen The Rolling Stones -yhtye kiinnitti Toshin omalle levymerkilleen. Toshin ja Mick Jaggerin duettosingle ”Don't Look Back” toi Toshin suuren yleisön tietoisuuteen, ja hän esiintyi yhtyeen lämmittelijänä Yhdysvaltain-kiertueella. Toshin välit Rolling Stonesiin katkesivat myöhemmin, ja Tosh syytti heitä markkinointinsa laiminlyönnistä. Viisi kuukautta rauhankonsertin jälkeen Tosh joutui pidätetyksi ja poliisi pahoinpiteli hänet pahasti.


title: Peter Tosh

text: Toshin seuraavat albumit "Bush Doctor" ja "Mystic Man" sisälsivät edeltäjiään hiukan enemmän uskonnollista sanomaa, mutta Toshin järkähtämätön yhteiskunnallinen näkökulma oli edelleen esillä.


title: Peter Tosh

text: Bob Marleyn kuoltua 1981 Peter Toshille soviteltiin reggaen uuden kuninkaan manttelia. Hän itse torjui kunnian, sillä hänessä ei omasta mielestään ollut mitään ”uutta”. Media kritisoi Toshia 1980-luvulla jatkuvasti tämän kärkevistä mielipiteistä ja joskus erikoisistakin kommenteista, ja brittiläinen "Melody Maker" jopa nimesi Toshin ”Vuoden kahjoksi”.


title: Peter Tosh

text: Vuonna 1981 Tosh julkaisi albumin "Wanted Dread & Alive" ja 1983 albumin "Mama Africa". Pian sen jälkeen Tosh vietti kolme vuotta hiljaiseloa kunnes levytti viimeiseksi jääneen albuminsa "No Nuclear War" (1987).


title: Peter Tosh

text: Tosh sai surmansa 11. syyskuuta 1987 Kingstonissa, kun hänen tuttavansa, vasta vankilasta vapautunut Dennis Lobban tuli muutaman mukaan ottamansa miehen kanssa aseistautuneina Toshin kotiin ryöstöaikeissa. Toshilla ei ollut talossaan rahaa ryöstäjille, ja lopulta Lobban ampui Toshin ja yritti apureineen surmata kaikki muutkin huoneessa olleet. Toshin lisäksi surmansa saivat radio-DJ Jeff ”Free I” Dixon ja toinen mies, mutta Toshin naisystävä ja kolme muuta selvisivät. Lobban antautui seuraavana päivänä. Hänet tuomittiin kuolemaan, mutta tuomio muutettiin myöhemmin elinkautiseksi vankeudeksi. Kahta muuta tappajaa ei koskaan löydetty, mutta heidän uskotaan joutuneen pian itsekin tapetuiksi.


title: Peter Tosh

text: Toshin murhan syitä ei ole varmuudella selvitetty. Tosh oli saattanut olla sekaantunut marijuanakauppaan, joka oli 1980-luvulla luisunut vaarallisten rikollisten haltuun, ja hänellä oli myös rahavaikeuksia lakiriidoistaan EMI-levy-yhtiön kanssa. Elämäkerturi John Masourin (2013) mukaan uskottavimpien teorioiden mukaan Tosh oli veloissa alamaailmalle ja suututtanut velkojansa tai sitten hän oli rehennellyt yhtiöltään saamillaan miljoonilla, mikä houkutteli paatuneen rosvokoplan hänen kimppuunsa. Joidenkin mielestä Toshin vallankumouksellisuus oli ärsyttänyt vallanpitäjiä, ja murha olisi ollut heidän tilaustyönsä.


title: Peter Tosh

text: Jamaikan politiikan voimakaksikko Edward Seaga ja Michael Manley osallistuivat Toshin hautajaisiin ja ylistivät häntä muistopuheissaan. Hautajaisissa sattui muutama pieni välikohtaus: eräs vanhahko mies esimerkiksi käveli Toshin arkun ääreen ja huusi: ”Nouse ja avaa arkku!” Tosh haudattiin Belmontiin hänen perheensä maille.


title: Peter Tosh

text: Tosh oli lempinimeltään "Steppin’ Razor", ”kävelevä partaveitsi”. Nimi kuvasti hänen vaarallisuuttaan, jota hän itsekin musiikissaan korosti. Ystäviensä mukaan Tosh oli kuitenkin yksityiselämässään myös hauska ja seurallinen mies, joka vastusti väkivaltaa. Rolling Stones -kitaristi Keith Richards oli pitkään Toshin ystävä, mutta kertoi Toshin kerran uhanneen tappaa hänet Richardsin vaatiessa Toshin lainaamaa taloaan takaisin itselleen.


title: Peter Tosh

text: Toshilla oli kymmenen lasta, viisi poikaa ja viisi tytärtä.


title: Peter Tosh

text: Tosh oli ankara yhteiskuntakriitikko ja poliittinen aktivisti. Hän kampanjoi Etelä-Afrikan apartheid-järjestelmää sekä ydinvoimaa vastaan ja tuki Palestiinan valtion perustamista. Toshilla oli tapana väännellä sanoja paljastaakseen asioiden todellisia merkityksiä: hän esimerkiksi kutsui pääministeriä (Prime Minister) rikosministeriksi, ”Crime Minister”, ja edustajainhuonetta (House of Representatives) varkaiden edustushuoneeksi, ”House of Represent-a-t'iefs”.


title: Peter Tosh

text: Tosh harrasti karatea ja esitti karateliikkeitä joskus esiintyessäänkin. Tosh oli taitava yksipyöräisen polkupyörän käyttäjä. Hän omisti useita pyöriä ja käytti niitä usein Kingstonin kaduilla liikkuessaan ja joskus konserteissaankin.


title: Peter Tosh

text: Toshia on pidetty hyvin taitavana kitaristina, minkä ansiosta hän sai lempinimen ”Peter Touch” (’kosketus'’). Tosh soitti joskus kuuluisalla M16-kiväärin muotoisella kitarallaan. Kitaran lisäksi hän soitti Wailersin alkuaikoina myös melodikaa, pianoa ja kosketinsoittimia.


title: Peter Tosh

text: Vuonna 1988 Tosh sai postuumisti Grammy-palkinnon vuoden 1987 parhaasta reggaealbumista.


title: Peter Tosh

text: Vuonna 2012 Toshille myönnettiin merkittävä jamaikalainen tunnustuspalkinto Order of Merit. Jamaikan ylemmät luokat, joita Tosh usein haukkui, tosin muistelevat Toshia kaunaisesti edelleenkin, ja Toshin palkitseminen jakoikin jamaikalaisten mielipiteet.


title: Call of Juarez

text: Call of Juarez on puolalaisen Techlandin kehittämä villiin länteen perustuva ensimmäisen persoonan ammuntapeli. Peli julkaistiin vuonna 2006 Microsoft Windowsille ja seuraavana vuonna myös Xbox 360:lle.


title: Call of Juarez

text: Pelattava henkilö vaihtuu eri kenttien välillä. Ohjattavina henkilöinä ovat Billy Candle -niminen meksikaani ja Reverend Ray -niminen pastori. Billyllä pelattavat kentät ovat suurimmalta osalta hiiviskelyä, mutta Raylla pelatessa on enemmän räiskintää ja kaksintaisteluja.


title: Call of Juarez

text: 13. tammikuuta 2009 Techland julkisti tarinan aiemmista vaiheista kertovan jatko-osan "" joka julkaistiin saman vuoden kesänä Windowsille, Xbox 360:lle ja PlayStation 3:lle. Sen tarina keskittyy Ray (myöhemmin Reverend Ray) ja Thomas McCallin seikkailuun heidän nuoruudessaan.


title: Call of Juarez

text: "Call of Juarez" -sarjan kolmas osa "" julkaisiin kesällä 2011. Kolmas osa ei perustu villiin länteen, vaan nykypäivän Los Angelesiin ja Meksikoon.


title: Hawiye

text: Hawiye on somaliklaani, jonka jäsenet asuvat Somaliassa, Keniassa ja Etiopiassa. Joidenkin lähteiden (esimerkiksi CIA:n) mukaan Hawiye on Somalian suurin klaani, johon kuuluu 25 % maan väestöstä.


title: Hawiye

text: Klaaniin kuuluvat muiden muassa seuraavat alaklaanit: dububle,Habargidir, Abgaal, Baadi-adde, Gaaljele, Hawaadle ja Murursado. Somaliassa Hawiye-klaanin jäseniä asuu Shabeellaha Hoosessa, Shabeellaha Dhexessä, Banaadirissa, Mudugissa, Nugaalissa, Baayssa ja Bokoolissa.


title: Hawiye

text: Hawiye-klaani saapui Afrikan sarven alueelle 700- tai 800-luvulla. Juba- ja Shabellejokien maanviljelysalueelle muuttaneet Hawiye-paimentolaiset aikoinaan myös orjuuttivat Rahanwey-klaanin maanviljelijöitä . Ensimmäiset kirjalliset mainininnat Hawiyesta ovat 12. ja 13. vuosisadalta, kun arabitutkimusmatkailijat kuvailevat Mercan kaupunkia ”Hawiye-maan pääkaupungiksi” .


title: Érik Comas

text: Érik Comas (s. 28. syyskuuta 1963 Romans, Ain) on ranskalainen entinen autourheilija. Comasin Formula 1 -ura alkoi vuonna 1991 Ligierillä ja päättyi vuonna 1994 Larroussella.


title: Érik Comas

text: Comas voitti vuonna 1987 Ranskan Touring Car -sarjan mestaruuden Renault 5 Maxi Turbo -autolla. Saman vuoden Monacon F3 GP:ssa hän oli kymmenes Ralt RT31 -autolla. Vuonna 1988 Comas ajoi Ranskan Formula 3 -sarjan mestariksi Dallara 388 -autolla. Sarjan 12 kilpailusta Comas voitti neljä. Monacon F3 GP:ssa hän sijoittui toiseksi ja Macaun GP:ssa hän oli kymmenes.


title: Érik Comas

text: Kaudeksi 1989 Comas siirtyi kansainväliseen Formula 3 -sarjaan DAMS-talliin. Comas voitti yhdeksästä kilpailussa kaksi ja sijoittui sarjan lopullisissa pisteissä toiseksi maanmiehensä Jean Alesin jälkeen. Seuraavana vuonna Comas voitti sarjan mestaruuden. Hän voitti 11 kilpailusta neljä ja nousi yhteensä kuusi kertaa palkintokorokkeelle.


title: Érik Comas

text: Comas nousi F3-mestaruusvuoden jälkeen Formula 1 -sarjaan ranskalaiseen Ligier-talliin. Debyyttikaudella pistetili ei vielä avautunut, sillä parhaimmillaan Comas oli kilpailun lopputuloksissa kahdeksas Kanadan GP:ssa. Kolmesti hän karsiutui kilpailusta. Comas jatkoi Ligierillä kaudella , jolloin talli sai käyttöönsä Renault'n asiakasmoottorit. Tulokset paranivat hieman ja Comas onnistui ajamaan pisteille kolmesti, saavuttaen yhteensä neljä pistettä. Belgian GP:n aika-ajoissa Comas ajoi rajusti ulos radalta eikä kyennyt osallistumaan kilpailuun. Ayrton Senna pysäytti autonsa radan varteen ja juoksi auttamaan Comasia ulosajon jälkee,n ennen lääkäreiden tuloa.


title: Érik Comas

text: Kaudeksi Comas siirtyi Larrousselle. Ainoan pisteen hän saavutti Italian GP:sta sijoituttuaan kuudenneksi. Comas jatkoi Larroussella viimeiseksi jääneellään F1-kaudella . Hän ajoi kuudenneksi Tyynenmeren- ja Saksan GP:ssa saavuttaen yhteensä kaksi pistettä.


title: Érik Comas

text: F1-uran jälkeen Comas aloitti kilpailemisen koppiautoilla. Vuonna 1995 hän osallistui Le Mansin 24 tunnin ajon GT1-luokkaan Porsche 911 -autolla. Comasin kanssa Larbre Compétition -tallissa ajoivat ranskalainen, entinen F1-kuljettaja, Jean-Pierre Jarier ja espanjalainen Jesús Pareja. Autokunta keskeytti kilpailun 64 ajetun kierroksen jälkeen.


title: Érik Comas

text: Kaudeksi 1996 Comas siirtyi kilpailemaan Japaniin JGTC-sarjaan. Hän voitti kuudesta kilpailusta yhden ja sijoittui sarjan loppupisteissä viidenneksi. Kaudella 1997 Comas jatkoi samassa sarjassa ja ajoi nyt Nissan Skyline GT-R -autolla Nismo-tallissa. Hän voitti jälleen yhden kilpailun ja sijoittui sarjassa kuudenneksi. Saman vuoden Le Mansin 24 tunnin ajossa Comas sijoittui GT1-luokassa viidenneksi. Hänen kanssaan Nissan R390 GT1 -autolla ajoivat japanilaiset Kazuyoshi Hoshino ja Masahiko Kageyama.


title: Érik Comas

text: Comas voitti JGTC-sarjan GT500-luokan mestaruuden yhdessä Masami Kageyaman kanssa vuonna 1998. He ajoivat Nissan Skyline GT-R R33 -autolla Pennzoil NISMO -tallissa. Comas osallistui samana vuonna Le Mansin 24 tunnin ajoon yhdessä Jan Lammersin ja Andrea Monterminin kanssa. He sijoittuivat GT1-luokassa kuudensiksi.


title: Érik Comas

text: Kaudella 1999 Comas voitti toistamiseen JGTC-sarjan GT500-luokan mestaruuden. Le Mansin 24 tunnin ajossa Comas osallistui LMP-luokkaan yhdessä Michael Krummin ja Satoshi Motoyaman kanssa. Tulokseksi jäi keskeytys 111. kierroksella. Comas osallistui samana vuonna myös American Le Mans Series -sarjassa kolmeen kilpailuun.


title: Jaakko Pyhälä

text: Jaakko Heikki Pyhälä (s. 1956) on suomalainen elokuvaohjaaja ja käsikirjoittaja.


title: Jaakko Pyhälä

text: Pyhälä toimi aluksi valokuvaajana ja elokuvaleikkaajana, kunnes lähti vuonna 1975 opiskelemaan Moskovan elokuvakorkeakoulun kuvaajalinjalle. Hän valmistui sieltä 1978, minkä jälkeen hän teki aluksi mainoselokuvia ja toimi kuvaajana muun muassa Anja Rouhuvirran ja Ilona Tantun lyhytelokuvassa "Puupiirtäjä" (1979). Vuonna 1980 Pyhälä ohjasi 16 millimetrin filmille kuvatun, vähän yli tunnin mittaisen elokuvan "Neljä miljardia silmänräpäystä", johon hän pyrki kiteyttämään näkemyksiään tiedonvälityksen silloisesta tilasta.


title: Jaakko Pyhälä

text: Pyhälän ensimmäinen elokuva "Jon" (1983) oli tarina Kari Väänäsen esittämästä nuoresta, itseään etsivästä miehestä, joka saa tarpeekseen päämäärättömästä harhailusta Helsingin kaduilla ja pestautuu töihin Jäämeren rannalla sijaitsevaan kalajalostustehtaaseen. "Jon" oli ensimmäinen suomalainen Cinemascope-formaatilla ja Dolby-stereoäänellä varustettu elokuva. Pääosin ylistävän kritiikin ohella elokuva sai myös kohtalaisen yleisömenestyksen. Väänäsen lisäksi elokuvan yhdessä pääroolissa, Öljys-Heikkinä, esiintyi Vesa-Matti Loiri, joka pitää suoritustaan uransa parhaimpana.


title: Jaakko Pyhälä

text: Pyhälän seuraava elokuva, eräänlainen "nuoren naisen odysseia" "Ursula" (1986) sai sen sijaan varautuneemman vastaanoton ja johti lopulta siihen, että Pyhälän ura joutui useiksi vuosiksi jäihin. 1990-luvun alussa hän ohjasi televisiosarjoja ja valmisteli historiallista suurelokuvaa, joka monien vaikeuksien jälkeen sai ensi-iltansa vuonna 1999. "Armon aika" oli 1700-luvun Suomeen sijoittuva tarina saaresta, jonne lähetettiin kaikki yhteiskunnan epähenkilöt: sairaat, spitaaliset ja rikolliset. Elokuvaa levitettiin vain yhtenä teatterikopiona ja se sai vaihtelevat arvostelut. Teatterissa elokuvalle kertyi vain 330 katsojaa.


title: Jaakko Pyhälä

text: Pyhälä toimi 2000-luvun alkuvuosina elokuva-alan opettajana Turun ammattikorkeakoulussa.


title: Joni Malmi

text: Joni Malmi (s. 5. tammikuuta 1979) on suomalainen ammattilaislumilautailija. Hän on ollut jo pitkään muun muassa lumilautamerkki Forumin ammattilaistiimissä. Malmi on auttanut myös muita suomalaisia kyvykkäitä lumilautailijoita pääsemään eteenpäin urallaan. Malmi on tuottanut rap -artisti Asan kappaleen "Vaaranmaa" musiikkivideon.


title: Joni Malmi

text: Joni Malmi valmistui ylioppilaaksi Helsingin ranskalais-suomalaisesta koulusta.


title: Joni Malmi

text: Malmia ja Jussi Oksasta voidaan pitää lumilautailun edelläkävijöiksi Suomessa. He järjestivät vuosina 2001–2005 "Malmi & Oksanen Invitational" -tapahtumia.


Vesimiehen aika


title: Vesimiehen aika

text: Vesimiehen aika on astrologinen ajanjakso, jolloin Aurinko on kevätpäiväntasauksen aikana Vesimiehen tähdistössä. Ajanjaksot aiheutuvat maapallon prekessiosta eli pyörimisakselin kiertymisestä yhden kierroksen 25 725:n vuoden aikana, jona aikana kevätpäiväntasauspiste ehtii sijaita kaikissa eläinradan 12 tähdistössä. Vesimiehen aikaa edelsi Kalojen aika, ja sitä seuraa Kauriin aika. Jokainen ajanjakso kestää noin 2150 vuotta, joka vastaa eläinradalla 30 astetta.


title: Vesimiehen aika

text: Eläinradan merkit määriteltiin aikoinaan niin, että noin 2000 vuotta sitten ne sattuivat suunnilleen yhteen saman nimisten tähdistöjen kanssa. Länsimaisessa "trooppisessa astrologiassa" ne kuitenkin on määritelty niin, että ne pysyvät aina samalla etäisyydellä kevättasauspisteestä, ja niinpä Auringon sanotaan olevan Vesimiehen merkissä aina suunnilleen 20. tammikuuta – 19. helmikuuta, ja kevätpäiväntasauksena se siirtyy Kalojen merkistä Oinaan merkkiin. Prekession vuoksi samanniminen tähdistö ja merkki eivät enää vastaa toisiaan (niin oli ainoastaan "Oinaan ajan" vaihtuessa "Kalojen aikaan"), vaan nykyään Aurinko on kevätpäiväntasauksen aikoihin lähellä Vesimiehen ja Kalojen tähdistöjen rajaa ja joidenkin vuosisatojen kuluttua samaan aikaan vuodesta selvästi Vesimiehen tähdistön puolella. Nämä runsaat 2000 vuotta sitten kestävien aikakausien nimet perustuvat siis nimenomaan tähdistöihin, eivät samannimisiin trooppisiin merkkeihin, joita länsimaisessa astrologiassa muutoin käytetään. Intialaisessa sideerisessä astrologiassa samannimiset merkit ja tähdistöt sitä vastoin vastaavat pysyvästi toisiaan.


title: Vesimiehen aika

text: Käsitettä teki tunnetuksi 1900-luvun alussa Levi H. Dowling kirjoituksellaan ""The Aquarian Age Gospel of Jesus, the Christ of the Piscean Age"". Toisen maailmansodan jälkeen käsitettä "New Age" alkoi käyttää Alice Baileyn The Lucis Trust. Lopullisesti käsite tuli suuren yleisön käyttöön vuoden 1968 Hair-musikaalin myötä. Yhdysvalloissa termi vakiintui käyttöön 1970-luvulla Kaliforniassa.


title: Vesimiehen aika

text: Koska astrologisten ajanjaksojen rajat voidaan määrittää useilla eri tavoilla, on Vesimiehen ajan alkamiskohdasta esitetty erilaisia mielipiteitä, joista seuraavassa tunnetuimpia:


title: Vesimiehen aika

text: Astrologien mukaan mitään tarkkaa rajaa ei kuitenkaan käytännössä ole, vaan siirtyminen merkistä toiseen tapahtuu huomaamatta. Esimerkiksi viiden asteen siirtymä eläinradalla vastaa jo noin 360 vuotta.


title: Vesimiehen aika

text: Astrologian mukaan Vesimiehen aika on solidaarisuuden ja yksilöllisyyden aikaa. Myös teknologia liittyy vahvasti Vesimieheen. Ilmaelementin merkkinä Vesimies edustaa korkeutta sekä henkisesti että fyysisesti. Maallinen työ ja sidonnaisuus tiettyyn maaperään vähenevät.


title: Vesimiehen aika

text: Vesimiehen merkkiä hallitsee planeetta Uranus.


title: Ralf Rubin

text: Ralf Rubin (30. elokuuta 1922 Kokkola – 22. lokakuuta 1990) oli suomalainen elokuvaohjaaja.


title: Ralf Rubin

text: Rubin ohjasi kaksi pitkää elokuvaa, "Kasvot kuvastimessa" (1953) ja "Kesäyön lapset" (1955). Hän toimi myös niiden tuottajana. Lisäksi hän tuotti Jack Witikan ohjaaman elokuvan "Pessi ja Illusia" vuodelta 1954, jonka tuotantoyhtiöksi hän sai Kansan Elokuva Oy:n. Rubin itse katsoi edustavansa sekä yhteiskunnallista neorealismia että ranskalaista film noir -genreä, ja kummassakin hänen elokuvassaan tyylille ominaiset piirteet – ahdistus, syyllisyys ja moraalinen ristiriita – näkyvät selvästi. Kumpikaan pitkä ohjaus ei saanut mainittavaa yleisö- tai arvostelumenestystä. Lisäksi Rubin ohjasi dokumentteja ja toimi Suomen Filmiteollisuuden (SF) mainospäällikkönä 1950-luvulla.


title: Kent (savuke)

text: Kent on vuodesta 1952 lähtien valmistettu yhdysvaltalainen savukemerkki, joka kuuluu British American Tobacco -yhtiölle. Merkki on nimetty Lorillard Tobacco Company -tupakkayhtiön entisen johtajan Herbert Kentin mukaan. Kent tuli Barclay-nimisen savukemerkin tilalle vuoden 2007 alussa.


title: Kent (savuke)

text: Kent oli ensimmäinen suodattimella varustettu savukemerkki.


title: Kent (savuke)

text: Kent-savukkeissa on erikoisuutena plussan/neliapilan muotoinen filtteri.


title: Miselli

text: Miselli on pallomainen molekyylien muodostama lipidimolekyylirakenne, joka on yleensä vedessä. Lipidit ovat rasvamaisia yhdisteitä, joissa on vesihakuinen eli hydrofiilinen ja vesipakoinen eli hydrofobinen pää. Misellissä lipidien hydrofobiset osat ovat sisällä ja hydrofiiliset osat pinnalla. Esimerkiksi saippuan pitkäketjuiset karboksyylihapot muodostavat misellejä, joissa pooliton osa vetää puoleensa hydrofobista likaa ja näin lian voi huuhdella ylimääräisellä vedellä.


title: Miselli

text: Liposomi on kuplamainen lipidirakenne, joka muistuttaa miselliä, mutta jossa on kaksi lipidikerrosta.


title: Miselli

text: Monet elämän syntyä tutkineet tutkijat olettavat muun muassa misellien ja liposomien edeltäneen eläviä esisoluja ja soluja.


title: Bloods

text: Bloods on Los Angelesissa Kaliforniassa kesällä 1972 perustettu katujengi. Jengi tunnetaan parhaiten kilpailuistaan toisen yhdysvaltalaisen katujengin, Cripsin kanssa. Bloodsin jäsenet käyttävät punaisia vaatteita ja useita erilaisia jengisymboleja, mm. omaa käsimerkkiään. Jengi jaetaan pienempiin ryhmiin, setteihin (), jotka saattavat erota huomattavasti toisistaan. Eri setit saattavat käyttää eri tunnusvärejä, merkkejä ja kannattaa erilaisia poliittisia aatteita.


title: Bloods

text: Bloodsit ovat perustamisensa jälkeen levittäytyneet muualle Yhdysvaltoihin. Jengin liittolaisia ovat People Nation, vihollisia taas Latin Kings, Folk Nation ja Sureños.


title: Bloods

text: Tunnettuja jengiin kuuluneita ovat muun muassa levymoguli Suge Knight sekä rap-artistit Mack 10 , Cardi B ja DJ Quik.


title: Bloods

text: Sylvester Scott ja Vincent Owens perustivat Comptonissa 1960- ja 1970-lukujen vaihteessa Piru Street Boys-katujengin, joka nimettiin paikallisen Piru Street-kadun mukaan. Vuoteen 1971 mennessä Pirus oli liittoutunut Crips-katujengin kanssa, mutta pian jengit kuitenkin riitaantuivat. Vuonna 1972 Pirus liittoutui muiden paikallisten jengien, kuten. LA Brimsin ja Laurdes Park Hustlersin kanssa Crips-jengiä vastaan ja perustivat Bloods-jengin.


title: Markus Nordenstreng

text: Markus Nordenstreng (s. 1974) on helsinkiläinen muusikko. Nordenstreng on The Latebirds-yhtyeen laulaja, kitaristi ja pääasiallinen säveltäjä/sanoittaja. Hän on myös säveltänyt kappaleita artisteille kuten Jonna Tervomaa, Vesa-Matti Loiri ja Jorma Kääriäinen. Latebirdsin ohessa Markus Nordenstreng on tehnyt myös soololevyjä. Ensimmäinen sooloalbumi "Moody" julkaistiin vuonna 1998, ja sittemmin Nordenstreng on tehnyt sooloalbumit "Latebird" (2003) ja "Songs From Red Hill" (2007). Säveltäjänä, sanoittajana ja levyttävänä muusikkona Nordenstreng on tehnyt yhteistyötä lukuisten tunnettujen kotimaisten ja ulkomaisten artistien kanssa, joista mainittakoon Knipi (The Tunes), Jukka Gustavson, Kris Kristofferson, Wayne Kramer, Levon Helm ja Wilco.


title: Markus Nordenstreng

text: Markus Nordenstreng on toiminut myös radiotoimittajana Radio Helsinki -kanavalla vuodesta 2001. Nordenstrengin kirjoittamia artikkeleita ovat julkaisseet mm. Helsingin Sanomat ja Image.


title: Markus Nordenstreng

text: Professori Kaarle Nordenstreng on Markuksen isä.The Latebirds:The Tunes:


title: Dollu Kunitha

text: Dollu Kunitha on Dodava-kansan rituaalinen rumputanssi Intian Karnatakan osavaltiosta. Tanssijat ovat miehiä, joiden kaulassa roikkuvat värikkäin kankain koristellut rummut. Tanssiin kuuluu kepeät ja nopeat jalkaliikkeet, sekä laulut joihin yleensä liittyy uskonnollista tai taisteluhenkeä.


title: Kilpikalat

text: Kilpikalat (Osteostraci) on esihistoriallinen sukupuuttoon kuollut leuattomien kalojen luokka, joka on osa panssarillisten alkukalojen ryhmää (Ostracodermi). Varhaisimmat löydöt kilpikaloista on tehty yläordovikautisista kerrostumista ja ne hävisivät ennen devonikauden loppua, joten ne olivat olemassa vähemmän kuin 100 miljoonan vuoden ajan.


title: Kilpikalat

text: Pituudeltaan kilpikalat olivat 15–60 cm pitkiä, eivät erityisen hyviä uimareita ja luultavimmin ne viettivät siten suurimman osan ajastaan pohjalla. Ihossa niillä oli kiinni luulevyjä. Kilpikalojen silmät olivat pään yläosassa ja lähellä toisiaan. Silmien välissä niillä oli käpylisäke ja ainoa sierainaukko. Kilpikalojen pieni ja leuaton suu sijaitsi ruumiin alapinnalla yhdessä kidusaukkojen kanssa. Poikkileikkaukseltaan kilpikalojen ruumis oli lähes kolmiomainen.


title: Neuvosto-Savo BBS

text: Neuvosto-Savo BBS (myöhemmin Euro-Savo BBS) oli 1990-luvun alkupuolella ja puolivälissä Iisalmessa, Ylä-Savossa vaikuttanut purkki eli BBS-järjestelmä. BBS toimi Ylä-Savon ammattioppilaitoksen tiloissa ja keräsi vuosien mittaan mainetta, joka ylsi laajemmallekin suomalaisessa BBS-maailmassa.


title: Michael Peca

text: Michael Anthony Peca (synt. 26. maaliskuuta 1974 Toronto, Ontario, Kanada) on entinen kanadalainen jääkiekkoilija. Hän pelasi urallaan 864 NHL-ottelua kuudessa eri seurassa. Peca palkittiin kahdesti liigan parhaana puolustavana hyökkääjänä, Frank J. Selke Trophyllä. Kansainvälisellä tasolla Peca oli voittamassa olympiakultaa Kanadalle Salt Lake Cityssä 2002.


title: Michael Peca

text: Viimeiset juniorivuotensa Peca pelasi OHL-liigassa 1990–1994 Sudbury Wolvesissa ja Ottawa 67's:ssä. Hän vaihtoi Sudburystä Ottawaan kesken kauden 1991–1992. Vancouver Canucks varasi Pecan NHL:ään . Peca aloitti kauden 1993–1994 Vancouverissa NHL:ssä, mutta hänet lähetettiin neljän ottelun jälkeen takaisin juniorisarjan Ottawaan. OHL:ssä hän teki 55 ottelussa 113 pistettä ja oli joukkueensa eniten pisteitä tehnyt pelaaja.


title: Michael Peca

text: Peca aloitti kauden 1994–1995 AHL:n Syracuse Crunchissa, mutta pelasi loppukauden Vancouverissa, kun NHL:n työsulku päättyi. Peca pelasi tulokaskaudellaan 33 ottelua, joissa teki 12 pistettä. Peca kaupattiin kauden jälkeen Buffalo Sabresiin heinäkuussa 1995 yhteydessä. Vancouver hankki Buffalosta Aleksandr Mogilnyin ja viidennen kierroksen varausoikeuden vaihdossa Pecaan, Mike Wilsoniin ja ensimmäisen kierroksen varausoikeuteen.


title: Michael Peca

text: Buffalossa Pecasta kehittyi NHL:n johtavia puolustavia hyökkääjiä. Kaudella 1996–1997 hän sai Frank J. Selke Trophyn liigan parhaana puolustavana hyökkääjänä. Peca valittiin Buffalon kapteeniksi kaudeksi 1998–1999. Hän osoitti kykynsä kauden aikana ja teki 27 maalia runkosarjassa. Pudotuspeleissä hän sai 13 pistettä 21 ottelussa ja oli johdattamassa joukkuetta Stanley Cup -finaaleihin, jossa Dallas Stars oli kuitenkin parempi voitoin 4–2.


title: Michael Peca

text: Peca pelasi Buffalossa viisi kautta, kunnes oli pelaamatta sopimus erimielisyyksien takia koko kauden 2000–2001. Peca pyysi 3,5 miljoonan dollarin vuosipalkkaa, mutta Buffalo oli valmis maksamaan vain 2,8 miljoonaa dollaria. Kesäkuussa 2001 Peca kaupattiin sopimuksettomana New York Islandersiin vaihdossa Tim Connollyyn ja Taylor Pyattiin. Elokuussa Peca teki Islandersin kanssa viiden vuoden sopimuksen, joka oli kokonaisarvoltaan 20 miljoonaa dollaria.


title: Michael Peca

text: Peca nimettiin Islandersissa kapteeniksi, ja heti ensimmäisellä kaudellaan, 2001–2002 auttoi joukkueen ensimmäistä kertaa pudotuspeleihin sitten kauden 1993–1994. Peca teki runkosarjassa piste-ennätyksensä, kun hänelle merkittiin 60 tehopistettä 80 ottelussa. Kauden jälkeen hänet palkittiin toista kertaa urallaan Frank J. Selke Trophyllä. Peca pelasi Islandersissa kolme kautta, ja joukkue eteni joka kerta pudotuspeleihin, mutta putosi niissä joka kerta ensimmäisellä kierroksella. Kaudeksi 2005–2006 Peca siirtyi Edmonton Oilersiin vaihdossa Mike Yorkiin. Edmontonissa hän aloitti kauden huonosti ja teki runkosarjassa vain 23 pistettä, vähemmän kuin kertaakaan vuosikymmeneen. Pudotuspeleissä Peca nosti kuitenkin tasoaan huomattavasti. Pudotuspeleissä hän sai 11 pistettä 24 ottelussa ja auttoi Edmontonin Stanley Cup -finaaleihin saakka. Joukkue hävisi kuitenkin seitsemässä pelissä Carolina Hurricanesille.


title: Michael Peca

text: Toronto Maple Leafs kirjoitti Pecan kanssa 2,5 miljoonan dollarin arvoisen yksivuotisen sopimuksen kaudesta 2006–2007. Peca pelasi Torontossa vain 35 ottelua, sillä hän loukkaantui 22. joulukuuta törmättyään Chicago Black Hawksin puolustajaan Jim Vandermeeriin. Seuraavana päivänä Pecan murtunut sääriluu leikattiin, eikä hän pystynyt pelaamaan enää loppukauden aikana otteluakaan. Peca siirtyi Toronto-kauden jälkeen Columbus Blue Jacketsiin, jonka kanssa hän teki vuoden sopimuksen ennen kauden 2007–2008. Columbuksessa hän pelasi lopulta kaksi kautta, ja kaudella 2008–2009 hän oli auttamassa Columbusta ensimmäistä kertaa seuran historiassa pudotuspeleihin.


title: Michael Peca

text: Peca jäi sopimuksettomaksi kesällä 2009. Hän ilmoitti lopettavansa uransa tammikuussa 2010. Peca ehti pelata NHL:n runkosarjassa 864 ottelua, joissa teki 176 maalia ja antoi 289 maaliin johtanutta syöttöä. Jäähyminuutteja hän keräsi 798. Peca pelasi urallaan 13 kautta NHL:ssä ja pääsi kymmenenä kautena pelaamaan pudotuspelejä.


title: Michael Peca

text: Peca valittiin Kanadan nuorten MM-joukkueeseen vuonna 1994. Hän teki kisoissa neljä pistettä seitsemässä ottelussa, kun Kanada voitti MM-kultaa.


title: Michael Peca

text: Kanadan miesten maajoukkueessa Peca edusti maataan ensimmäistä kertaa MM-kilpailuissa 2001, jolloin Peca oli myös joukkueen kapteeni. Seuraavana vuonna Salt Lake Cityn olympialaisissa Peca kuului Kanadan joukkueen varakapteenistoon. Kanada sai kisoista olympiakultaa ensimmäisen kerran viiteenkymmeneen vuoteen.


title: Panaji

text: Panaji (Konkaniksi, hindiksi ja marathiksi पणजी, englanniksi Panjim, portugaliksi Pangim) on Intian Goan osavaltion pääkaupunki. Kaupungissa asui 59 066 ihmistä vuonna 2001 ja se on osavaltion kolmanneksi suurin kaupunki Vasco da Gaman ja Margaon jälkeen.


title: Panaji

text: Panaji sijaitsee Mandovi-joen suulla. Kun Goasta tuli itsenäisen Intian osavaltio, Panajista tuli sen pääkaupunki. Kaupungin keskustassa on portugalilaisten rakennuttama kirkko.


title: Lava (tanssi)

text: Lava on värikäs ja vauhdikas tanssi Minicoyn saarelta Intian Lakkadiiveilta eli Lakshadweepistä. Värikkäisiin asuihin ja päähineisiin sonnustautuneet tanssijat soittavat rumpuja ja laulavat esittäessään Lava-tanssia.


title: Philippe Besson

text: Philippe Besson (s. 29. tammikuuta 1967 Barbezieux, Charente, Ranska) on ranskalainen juristi, yritysjohtaja ja romaanikirjailija.


title: Philippe Besson

text: Besson syntyi perheeseen, jossa isä oli kansakoulunopettaja ja äiti notaarin apulainen. Hän suoritti loppututkinnon Rouenin kauppakorkeakoulussa (École supérieure de commerce de Rouen) ja on suorittanut myös oikeustieteellisen jatkotutkintodiplomin (DESS). Vuonna 1989 hän asettui asumaan Pariisiin, jossa hän toimi juristina ja opetti sosiaalioikeutta. Lähes viiden vuoden ajan hän toimi MEDEF:in puheenjohtajan Laurence Parisot'n oikeana kätenä. Tässä tehtävässään hän vaikutti voimakkaasti Ranskan ulkomaankaupan edistämistoimintoihin niin Buenos Airesissa kuin Shanghaissakin. Tämän jälkeen hän toimi "Club Internetin" johtajana.


title: Philippe Besson

text: Vuonna 1999 hänen kirjallisuusinnostuksena heräsi, kun hän luki ensimmäisen maailmansodan aikaisten taistelijoiden kertomuksia. Hän aloitti myös oman romaaninsa "En l'absence des hommes" kirjoittamisen. Tämän esikoisteoksen julkaisi kustannustalo Julliard, ja tämä oli alkua pitkälle kirjailijan ja kustantajan yhteistyölle. Teos julkaistiin 2001, ja se käsittelee Marcel Proustin henkilökuvaa. Kirja sai samana vuonna Emanuel-Robiès-kirjallisuuspalkinnon. Vuonna 2001 ilmestyi Bessonin seuraava teos "Son frère", joka oli Femina-kirjallisuuspalkinnon saajaehdokkaiden valitussa joukossa. Elokuvaohjaaja Patrice Chéreaun tekemä elokuvatulkinta kirjasta sai vuonna 2003 Hopeisen karhun (Silberner Berliner Bär) Berliinin elokuvajuhlilla. Bessonin tuotanto on sen jälkeenkin ollut elokuvantekijöiden suosiossa.


title: Philippe Besson

text: Uransa tässä vaiheessa Philippe Besson päätti omistautua täysipainoisesti kirjalliselle työlle. Hänen romaaninsa "Les Jours Fragiles" ilmestyi vuonna 2004, ja se keskittyy runoilija Arthur Rimbaud'n viimeisiin elinpäiviin. Myös tämä teos on kiinnostanut elokuvantekijöitä, ja ohjaaja François Dupeyron on varannut siihen oikeudet.


title: Philippe Besson

text: Philippe Besson tavoittelee eräänlaista proustmaista kirjallista sanontaa, vaikkakin hänen kirjoitustyylinsä eroaakin suuresti esikuvastaan. Tämän lisäksi hän avoimesti tunnustaa ihailunsa Martin Pagen, Marguerite Duras'n ja Arthur Rimbaud'n kirjallista tuotantoa kohtaan. Hänen tapansa kirjoittaa keskittyy romaanihenkilöiden älylliseen ja tunteelliseen käyttäytymiseen, se paljastaa myös erityisen kiinnostuksen kuolinkamppailuun sekä ihmissuhteiden vaikeaan kemiaan.


title: The Latebirds

text: The Latebirds on suomalainen rock-yhtye, joka perustettiin Helsingissä 2000-luvun vaihteessa. Yhtyeen musiikkia on kuvailtu melodiseksi indie-rockiksi. The Latebirdsiä on verrattu yhtyeisiin ja artisteihin kuten Wilco, Neil Young, The Jayhawks ja The Posies. The Latebirdsin ensimmäinen virallinen julkaisu "Fortune Cookies" (2003) sai runsaasti huomiota suomalaisissa musiikkimedioissa, koska se julkaistiin samana päivänä kuin yhtyeen laulusolistin (Markus Nordenstreng) oma sooloalbumi "Latebird".


title: The Latebirds

text: Sittemmin The Latebirds on äänittänyt kaksi albumia USA:ssa. Yhtyeen levyillä ovat vierailleet muiden muassa Wayne Kramer (MC5), Benmont Tench (Tom Petty), Ken Stringfellow (The Posies), Marc Ribot (Tom Waits) ja J. Karjalainen.


title: The Latebirds

text: The Latebirds on kiertänyt runsaasti ulkomailla. Yhtye on esiintynyt viidesti Yhdysvaltain suurimmilla musiikkimessuilla (South By Southwest). Lisäksi The Latebirds on vieraillut Kanadan kansainvälisillä filmijuhlilla (2004) sekä Berliinin PopKomm -messuilla (2004). Vuonna 2005 The Latebirds kiersi Suomessa The Posies ja Patti Smith Group -yhtyeiden kanssa. Vuotta myöhemmin bändi teki kiertueen Wilco -yhtyeen kanssa USA:ssa. Tämän kiertueen yhteydessä The Latebirds esiintyi ensimmäisenä suomalaisena yhtyeenä Nashvillen legendaarisessa Ryman Auditorium / Grand Ole Opry -konserttisalissa, jossa uransa ovat aloittaneet mm. Johnny Cash ja Hank Williams.


title: The Latebirds

text: The Latebirdsin kolmas albumi "The Last Of The Good Ol' Days" taltioitiin Kaliforniassa maineikkaan Grammy-palkitun äänittäjä/tuottajan kanssa; Jim Scott tunnetaan erityisesti tuottaja Rick Rubinin äänittäjänä ja miksaajana. The Latebirds levytti myös uusia kappaleita yhdessä rumpali Levon Helmin (The Band, Bob Dylan) kanssa tämän kotistudiossa Woodstockissa. Näissä sessioissa vieraili Kris Kristofferson jonka kappaleen "In The News" The Latebirds levytti kantrilegendan kanssa. "The Last Of The Good Ol' Days" julkaistiin Skandinaviassa syyskuussa 2010.


title: Tosan provinssi

text: Tosan provinssi () oli provinssi Japanissa, Shikokun saaren eteläosassa, nykyisen Kōchin prefektuurin alueella. Provinssia reunustivat Iyon ja Awan provinssit.


title: Tosan provinssi

text: Sengoku-kaudella Tosan aluetta hallitsi Chōsokabe-klaani. Chōsokabet taistelivat Sekigaharan taistelussa Toyotomien puolella, ja näiden hävittyä silloisen Tosan daimion Chōsokabe Morichikan maat annettiin Tokugawa Ieyasun puolella taistelleelle Yamanouchi Kazutoyolle. Yamanouchi-klaani perusti alueelle myöhemmin Tosan hanin.


title: Painin maailmanmestaruuskilpailut 1920

text: Vuoden 1920 painin maailmanmestaruuskilpailut järjestettiin Wienissä, Itävallassa. Ne olivat järjestyksessään yhdeksännet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin viidessä painoluokassa.


title: Annankatu 6 (Pori)

text: Kultturitalo Annankatu 6 eli Annis on Porissa sijaitseva sosiaalinen kulttuurikeskus. Se syntyi vuonna 1980 Porin teatterinuorten vallattua käyttönsä kaupungin keskustassa sijainneen tyhjän teollisuuskiinteistön.


title: Annankatu 6 (Pori)

text: "Annis" -nimellä yleisesti tunnetussa kulttuurikeskuksessa toimii nykyään useita teatteriryhmiä, Porin teatterinuorten lisäksi muun muassa Vihreä Teatteri sekä Porin ylioppilasteatteri. Annankatu 6 on lisäksi ollut säännöllisesti yksi Lainsuojattomat-teatterifestivaalin näyttämöistä. Myös valtakunnalliseksi laajentunut lapsille suunnattu leikkiteatteri-metodi on saanut alkunsa Annikselta vuonna 1995. Tunnetuimpia Annankatu 6:lla vaikuttaneista teatteriharrastajista ovat muun muassa näyttelijät Mari Rantasila ja Joonas Nordman sekä ohjaaja Noora Männistö . Heistä Rantasila ja Männistö olivat myös valtaamassa rakennusta.


title: Annankatu 6 (Pori)

text: Teatteriryhmien lisäksi Anniksella vaikuttaa useita muiden alojen kulttuuritoimijoita ja talossa järjestetään muun muassa erilaisia konsertteja. Anniksella ovat harjoitelleet useat porilaisyhtyeet, kuten Dingo, Disco Ensemble sekä Magyar Posse. Annankatu 6 on tunnettu myös lukuisista graffiteistaan. Vuonna 2001 valmistui Noora Männistön ohjaama Anniksesta kertova dokumenttielokuva "Rajattoman ajan talo", joka on esitetty muun muassa TV2:n Dokumenttiprojekti-ohjelmapaikalla.


title: Annankatu 6 (Pori)

text: Annankatu 6:n ensimmäinen osa valmistui vuonna 1873, kun paikalle rakennettiin olutpanimo kellareineen. Panimossa valmistettiin oluen lisäksi myös virvoitusjuomia sekä kivennäisvettä aina vuoteen 1935 saakka. Rakennusta laajennettiin vuonna 1915 ja myöhemmin vielä 1938, jolloin se saavutti nykyisen muotonsa siipirakennuksineen. Olutpanimon ja virvoitusjuomatehtaan jälkeen Annankatu 6:ssa toimi kirjansitomo vuoteen 1958 je sen jälkeen tekstiilitehdas 1970-luvun jälkipuoliskolle saakka.


title: Annankatu 6 (Pori)

text: Vuonna 1980 tapahtuneen valtauksen jälkeen Porin kaupunki rahoitti talon remontointia vuonna 1982. Entiseen teollisuuskiinteistöön rakennettiin harjoittelu- ja esiintymistiloja nuorisoteatteriryhmille ja yhtyeille. Taloon muutti teatterinuorten lisäksi myös Porin elävän musiikin yhdistys PELMU. Vuonna 1989 Anniksen toimintaa uhkasi samassa korttelissa toimineen Porin Puhelin Oy:n uudisrakennussuunnitelma, joka kuitenkin onnistuttiin estämään. Suuri peruskorjaus rakennukseen valmistui 1990-luvun lopussa.


title: Painin maailmanmestaruuskilpailut 1921

text: Vuoden 1921 painin maailmanmestaruuskilpailut järjestettiin Helsingissä, Suomessa. Ne olivat järjestyksessään kymmenennet viralliset maailmanmestaruuskilpailut. Helsinki isännöi kisoja toista kertaa. Kisoissa painittiin kreikkalais-roomalaisessa painissa kuudessa painoluokassa.


title: Charles Bargue

text: Charles Bargue (1826/1827–1883) oli ranskalainen taidemaalari ja litograafikko. Hänet tunnetaan kuuluisan piirustuskurssin litograafikkona, jonka hän toteutti Jean-Léon Gérômen oppilaitten piirroksista. Hänen maalauksensa käsittelevät usein itämaisia tai rokokooaiheisia tapahtumia tai yksittäisiä henkilöhahmoja.


title: Charles Bargue

text: Ei ole tiedossa missä Bargue sai oppinsa, mutta on oletettavaa, että hän opiskeli jonkun litografian- ja piirustustaidon omaavan sukulaisen alaisena. Varhaisimmat aiheet vaihtelevat humoristisista kohtauksista poliittisiin satiireihin sekä piirustuksista pienistä tytöistä eroottisiin naisfiguureihin. Nämä kopioitiin yleensä muiden taidemaalareiden teoksista ja myöhemmin myös hänen omista maalauksistaan. Kopioinnin jälkeen litografialaatat vietiin ateljeeseen, jossa niistä vedostettiin kopioita myyntiin. Tähän aikaan Barguen yleisimpänä välittäjä ja painajana toimi F.Sinnet ja myöhemmin 1860-luvulla Goupil & Cie.


title: Charles Bargue

text: Bargue kopioi myös omia maalauksiaan. Tässä vaiheessa maalausten taso ei ollut korkea, ja ne oli harvoin maalattu elävästä mallista. Monissa litografioissa, jotka oli kopioitu hänen omien töittensä pohjalta on havaittavissa sellaisia hahmoja muiden taiteilijoiden teoksista, joiden kasvoja ja olemusta on vain hieman muunneltu.


title: Charles Bargue

text: Graafikkovaiheensa loppupuolella hän rikastui jonkin verran ja pysyi kiireisenä tekemällä myyviä aiheita. Aiheina olivat yleensä alastomat ja vähäpukeiset naiset tunnettujen jokien, kuten Guadalquiverin, Tonavan tai Nevan rannoilla. Vielä ennen siirtymistään Goupillille hän teki neljä Bouguereaun kopiota, 17 kopiota Montautin piirroksista 1700-luvun elämästä Versaillesissa (kaikki teoksissa mukana olleet hahmot oli kuvattu lapsina), seitsemän kopiota Montautin piirroksista elämästä Napoleon III:n alaisena ja lukuisia kopioita eri mestareitten teoksista.


title: Charles Bargue

text: Goupil & Cie oli Pariisin maalaustaiteen ja litografian välittäjä. Monet taitavat nuoret maalarit kopioivat kuuluisia maalauksia, joita sitten asetettiin näyteikkunaan myyntiin. Barguen uskottiin kuuluvan myös tähän ryhmään saaden osan elannostaan tekemällä mestarikopioita. Hänen oletetaan kopioineen paljon Jean-Léon Gérômea, Auguste Toulmouchea ja Charles Chaplinia (jolta hän sai oletettavasti innoituksen eroottisiin maalauksiinsa, joita hän kopioi litografiaksi). Goupillin tilaukset jatkuivat 1850-luvulta 1860-luvun puoliväliin, kunnes Bargue aloitti työskentelyn piirustuskurssin parissa.


title: Charles Bargue

text: Bargue valittiin piirustuskurssin litograafikoksi todennäköisesti siksi, että hänellä oli taitoja sekä ystävyys- ja oppilassuhde Gérômeen. Piirustuskurssin pääajatus oli litografiasarjan toteuttaminen tasokkaista piirustuksista antiikin patsaitten mukaan, joka palvelisi esimerkkinä ja harjoittelumateriaalina käsityö- ja taideopiskelijoille. Kurssi kattoi loppujen lopuksi myös osion mestarikopioista ja osion alastonmallipiirroksista, jotka oli suunnattu maalausopiskelijoille esiharjoitteluna elävän mallin piirustukseen. Tiettävästi vuodet 1865–1870 Bargue vietti tehden miltei pelkästään piirustuskurssia. Tältä ajalta ei ole säilynyt piirustuskurssin lisäksi kuin vain yksi pieni muotokuva.


title: Charles Bargue

text: Bargue alkoi 1870–1871 kehittää itseään maalarina Gérômelta saadun innostuksen tuloksena. Ranskan ja Preussin sodan aikana vuosina 1870–1871 hän oleskeli todennäköisesti Pariisin ulkopuolella maalaten ja harjoitellen uutta realistisempaa ilmaisua.


title: Charles Bargue

text: Vuonna 1871 valmistui miniatyyrimaalaus "Tupakoitsija", joka kuvaa miestä polttamassa tupakkaa. Teoksessa voi havaita selvän kehityksen mallin havainnoinnin ja aiheen hyvän maun suhteen. Aikaisemmat irstaat ja humoristiset aiheet olivat vaihtuneet realistiseen aiheen kuvaukseen ja Gérômemaiseen aiheeseen. Myöhemmin 1871 valmistui myös "Nukkuva miespalvelija", joka alkaa olla tekniseltä osaamiseltaan jo samaa tasoa kuin Barguen myöhemmät, kauniit ja teknisesti virheettömät akateemiset maalaukset.


title: Charles Bargue

text: Vuonna 1872 maalattu "Istuva neekeri" edustaa Barguen uutta tyyliä ja tekniikkaa. Maalauksen tekoprosessin aikana hänen on oletettu matkustaneen Pohjois-Afrikkaan, Egyptiin tai Algeriaan. Tästä todisteena on luonnoksia arabialaisista figuureista ja muutos valon käsittelyyn maalaustekniikassa.


title: Charles Bargue

text: Vuonna 1873 valmistuneessa maalauksessa "Vartiomies" voi havaita muutoksen valon käsittelyn suhteen. Itämaisten silkkivaatteitten kuulto varjossa ja suoraan Pohjois-Afrikassa paahtava aurinko on kuvattu realistisesti, ja on uskottavaa että tällaisen muutoksen voi saavuttaa vain nähtyään itse itämaisen auringon, vaatteet ja esineistön.


title: Charles Bargue

text: Vuosina 1874–1878 valmistui kaksi rokokoo-aiheista sommittelultaan vaikeampaa, kahden figuurin maalausta, jotka osoittavat Barguen ottaneen käyttöönsä kaikki ennen realistisia töitään saavuttamansa taidot. Näiden teemojen jälkeen hän palasi siihen, mitä osasi parhaiten eli maalauksiin yksittäisistä hahmoista.


title: Charles Bargue

text: "Bachi-bouzouk", ("bassibasuukki" oli Ottomaaniarmeijan sissisotilas)(1875) "Albanialainen sotilas" (1876) ja "Turkkilainen vartija" (1877) ovat yhteen henkilöhahmoon keskittyneitä maalauksia, joissa kuvataan tarkasti itämaista puvustusta ja esineistöä. Goupillin kirjoista löytyy viisi Barguen maalaamaa "Vartija" nimistä maalausta, eli on luultavaa, että ainakin kaksi muuta samantyyppistä aihetta on kokonaan kadonnut tai sijaitsee yksityiskokoelmissa.


title: Charles Bargue

text: Edeltävien ja moskeija-aiheisten rukoilevien arabimies-luonnosten ja yhden moskeija interiöörin "Arabikauppias antiikkiesineineen", "Itämainen kauppias", "Itämainen kahvila", "Kreikkalainen laulaja", "Taistelija/Haareminpitäjä", sekä "Vihreä laulaja" perusteella voi todeta hänen maalaus- ja piirustustaitonsa kasvaneen täyteen mittaansa.


title: Charles Bargue

text: "Huilunsoittaja" (1880), "Shakinpelaajat" ja "Bassibasuukki shakkia pelaamassa" jäivät Barguen viimeisiksi töiksi. Nämä teokset nostivat hänet suurten historia- ja genremaalareitten, kuten Meissonierin ja Gérômen joukkoon, aiheitten hyvän maun ja tekniikan suhteen. Kaikkien kolmen teoksen valmisteluun ja maalaamiseen kului lähes vuosi. Tekniikoiltaan nämä ovat virheettömiä ja aikansa mestarisuorituksia.


title: Charles Bargue

text: "Shakinpelaajat" (1882, 28,6x43,8 cm) on hänen uransa kohokohta. Meissoniermainen maalaus shakin pelaamisen psykologisesta jännitteestä kuvaa neljää rokokoovaatteisiin pukeutunutta miestä, joista yksi on juuri tekemässä siirtoa, joka lopettaa pelin.


title: Charles Bargue

text: Toinen shakkimaalaus "Bassibasuukki shakkia pelaamassa" (1882–1883) jäi viimeistelemättä taiteilijan kuoltua. On oletettu että Gerome viimeisteli teoksessa kesken jääneen turbaanin ja asetti maalauksen myyntiin Goupillin liikkeeseen.


title: Charles Bargue

text: On arveltu, että taiteilijan kuolema johtui aivoveritulpasta, joka olisi halvaannuttanut Barguen tehden hänestä vanhuudenheikon. Hän kuoli kesken suurimman menestyksensä jättäen jälkeensä paljon piirustuksia ja keskeneräisiä maalauksia.


title: Charles Bargue

text: Barguen valitsemat aiheet myötäilevät paljolti 1800-luvulla suosittua orientalismia ja rokokoo historiamaalausta. Aiheitten valinta muistuttaa eniten Meissonieria, Geromea ja muita ajan maskuliinisia tarkkoja aiheita kuvaavien akateemisten taidemaalareiden aiheita.


title: Charles Bargue

text: Piirustustekniikka oli Gérômemaista havaitun yleistämistä, mukaillen klassista kauneutta, kuitenkin toteutettuna vahvemmalla ääriviivalla. Monet 1800-luvun lopun opetusateljeet ja nykypäivän taideakatemiat (ks. Ateljee-metodi) käyttivät ja käyttävät Barguen piirustuskurssia ensimmäisenä opiskeluvuotena.


title: Charles Bargue

text: Modernin taiteen maalareista muun muassa van Goghin tiedettiin käyneen koko piirustuskurssin kaksi kertaa läpi. Van Gogh työskenteli taidekauppiaana Goupil & Cien alaisuudessa, kuten hänen veljensä Theo. Pablo Picasso opiskeli Barguen kurssin mukaan opiskellessaan Barcelonan taideakatemiassa.


title: Charles Bargue

text: New Yorkissa vuonna 2004 pidetyssä näyttelyssä otsikolla "Charles Bargue: The Art of Drawing," oli esillä Barguen litografian mukaan tehty Vincent van Goghin piirustus "Vanha talonpoika istumassa lieden ääressä" (1881). The New York Timesin taidekriitikon Grace Glueckin mukaan Picasson "Istuva alaston mies" oli kopio samasta litografiasta. "Vanhan miehen oikeanpuoleinen profiili" oli otettu nenien osastosta. "Tutkielma torsosta, kipsimallin mukaan" ja "Theseus" olivat molemmat kopioita Barquen harjoituksista.


title: Charles Bargue

text: Barguen yksityiselämästä tiedetään vähän. Hänen suvussaan oli muita litograafikkoja ja ystäväpiiriin kuului ainakin Jean-Léon Gérôme, sekä todennäköisesti muitakin ajan akateemisia taiteilijoita. Tiedetään, että Bargue työskenteli Gérômen assistenttina, ja jakoi hänen kanssaan usein samat mallit, rekvisiitat ja mallien puvut. Yleisesti ottaen Barguen elämä ja työt ovat pysyneet jokseenkin tutkimattomina mysteereinä. Hän eli niukasti ja säästäväisesti. Töitten valmistelu ja maalaaminen oli aikaa vievää, eikä hän tuottanut töitä liukuhihnalta. Vaimosta tai lapsista ei ole merkintöjä. On luultavaa, että hän eli yksin.


title: Painin maailmanmestaruuskilpailut 1922

text: Vuoden 1922 painin maailmanmestaruuskilpailut järjestettiin Tukholmassa, Ruotsissa. Ne olivat järjestyksessään 11. viralliset maailmanmestaruuskilpailut. Tukholma isännöi kisoja ensimmäistä kertaa. Kisoissa painittiin kreikkalais-roomalaisessa painissa kuudessa painoluokassa.


title: Fabiano Joseph

text: Fabiano Joseph Naasi (s. 24. joulukuuta 1985 Babati, Tansania) on tansanialainen kestävyysjuoksija.


title: Fabiano Joseph

text: Naasi osallistui vuonna 2002 Dublinin maastojuoksun MM-kisoihin, joissa hän sijoittui nuorten sarjassa seitsemänneksikymmenenneksitoiseksi. Seuraavana vuonna hän siirtyi aikuisten sarjaan ja oli Lausannen MM-kisoissa pitkällä matkalla yhdeksästoista. Pariisin MM-kisoissa hän sijoittui 10 000 metrin juoksussa kolmanneksitoista ajalla 28.06,36. Kauden lopussa hän voitti hopeaa Vilamouran puolimaratonin MM-kisoissa ajalla 1.00,52. Naasi avasi kauden 2004 juoksemalla Brysselin maastojuoksun MM-kisoissa pitkällä matkalla seitsemänneksi. Samana vuonna hän oli Grosseton nuorten MM-kisoissa 5 000 metrin juoksussa kuudes ajalla 13.33,62 ja 10 000 metrillä toinen ajalla 28.04,45. Ateenan olympialaisissa hän karsiutui 5 000 metrillä ja sijoittui 10 000 metrillä kymmenenneksi ajalla 28.01,94. Loppukaudesta Naasi voitti toistamiseen MM-hopeaa puolimaratonin MM-kisoissa New Delhissä.


title: Fabiano Joseph

text: Naasi sijoittui Helsingin MM-kisoissa 2005 5 000 metrillä viidenneksitoista. Kauden lopussa hän voitti maailmanmestaruuden Edmontonin puolimaratonin MM-kisoissa. Hän voitti samana vuonna myös maansa mestaruudet 5 000 ja 10 000 metrillä. Seuraavana vuonna Naasi juoksi Kansainyhteisön kisoissa 5 000 metrillä viidenneksi ajalla 13.12,76 ja 10 000 metrillä kolmanneksi ajalla 27.51,99. Pekingin olympialaisissa 2008 hän sijoittui 10 000 metrillä yhdeksänneksi ajalla 27.25,33 ja Berliinin MM-kisoissa 2009 kolmanneksitoista ajalla 28.04,32.


title: Painin maailmanmestaruuskilpailut 1950

text: Vuoden 1950 painin maailmanmestaruuskilpailut järjestettiin Tukholmassa, Ruotsissa. Kilpailut alkoivat 19. maaliskuuta 1950. Ne olivat järjestyksessään 12. viralliset maailmanmestaruuskilpailut. Tukholma isännöi kisoja toista kertaa. Kisoissa painittiin kreikkalais-roomalaisessa painissa kahdeksassa painoluokassa.


title: Havaijinhanhi

text: Havaijinhanhi eli nene ("Branta sandvicensis", ) on Havaijin kansallislintu ja kanadanhanhelle sukua oleva hanhilaji. Lajia tavaan vain kolmella Havaijin saarella, ja se luokitellaan vaarantuneeksi. Onnistuneiden suojelutoimien avulla lajin kanta on kasvanut on 1900-luvun puolivälin 30 yksilöstä yli 2 000 yksilöön.


title: Havaijinhanhi

text: Havaijinhanhien koko vaihtelee 56–71 senttimetrin välillä. Linnulla on musta pää ja kermanväriset posket. Vaaleanharmaassa niskassa on mustia raitoja ja kapea tumma rengas niskan alaosassa. Höyhenpuvun väri vaihtelee harmaan ja ruskean välillä ja siinä on poikittaisia raitoja. Nokka, jalat ja räpylät ovat mustat. Silmät ovat tummanruskeat. Koiras on tyypillisesti naarasta isokokoisempi – täysikasvuinen koiras painaa noin 2,1 kg ja naaras noin 1,8 kg – mutta ne ovat muutoin samannäköiset.


title: Havaijinhanhi

text: Laji on harvinainen ja uhanalainen, maailman kuuden uhanalaisimman vesilinnun joukossa. Sitä esiintyy vain kolmella Havaijin saariryhmän saarella, Havaijilla, etenkin Hawaii Volcanoesin kansallispuistossa, sekä Kauailla ja Mauilla. Sen häviämiseen muilta Havaijin saarilta ovat vaikuttaneet metsästys, munankerääminen ja saarille tuodut vieraat petonisäkkäät. Alimmillaan kannan arveltiin olleen 1900-luvun puolivälissä vain noin 30 yksilöä. Suojeluponnistusten ansiosta lajin kannan arvioitiin olleen vuonna 1997 jo 885 yksilöä ja vuonna 2011 yli 2 000 yksilöä. Nykyään merkittävin kantaa rajoittava tekijä on suotuisten elinympäristöjen puute. Toinen merkittävä uhka ovat edelleen vieraat petonisäkkäät. Muita uhkia ovat taudit, sisäsiittoisuus ja auto-onnettomuudet. Laji on rauhoitettu, ja havaijinhanhen tappamisesta voi saada jopa 50 000 Yhdysvaltain dollarin sakot tai vuoden vankeutta.


title: Havaijinhanhi

text: Lintu elää ja pesii harvakasvustoisellakin rantaviivalla, pensaikoissa, ruohikoissa, ja metsissä, joissa on kuivahkoa maata, vulkaanista tuhkaa, hiilimurskaa ja laavakiveä.


title: Havaijinhanhi

text: Naaraat munivat tyypillisesti kolme munaa. Pesä on maassa.


title: Havaijinhanhi

text: Havaijinhanhet syövät lehtiä, siemeniä, marjoja, ruohojen kukintoja, yrttejä ja pensaiden kasvustoja.


title: Painin maailmanmestaruuskilpailut 1951

text: Vuoden 1951 painin maailmanmestaruuskilpailut Helsingissä olivat kaikkien aikojen ensimmäiset vapaapainin MM-kilpailut. Kilpailuissa painittiin kaikkiaan kahdeksassa painoluokassa.


title: Linnanrakentajantie

text: Linnanrakentajantie () on Itäväylältä, Herttoniemen eritasoliittymästä Laajasalon sillalle johtava liikenneväylä ja samalla ainoa Laajasaloon johtava autoliikennettä välittävä tie. Sen suorana jatkeena Laajasalossa on Laajasalontie (), joka on aikoinaan rakennettu Yliskylän kohdalla peräti moottoritiemäisesti eritasoliittymin varustettuna (jopa taajaman alkamis- ja päättymismerkkien kera), kuten myös esimerkiksi Vuotie Vuosaaressa.


title: Linnanrakentajantie

text: Suunnilleen puolivälissään Linnanrakentajantie tekee jyrkän mutkan, jonka kohdalla siitä erkanee Roihuvuoreen ja Tammisaloon johtava Abraham Wetterin tie.


title: Linnanrakentajantie

text: Linnanrakentajantien varrelta on myös portti Herttoniemen kartanon puistoon. Tien nimi johtuu kartanon aikoinaan omistaneesta Augustin Ehrensvärdistä, joka johti Suomenlinnan rakennustöitä. Hänen mukaansa on nimetty myös Eirassa sijaitseva Ehrensvärdintie. Linnanrakentajantie sai nykyisen nimensä vuonna 1954, aikaisemmin se oli "Degeröntie".


title: Agneta Pleijel

text: Agneta Christina Pleijel (s. 26. helmikuuta 1940) on ruotsalainen kirjailija, ohjaaja, professori, koulutukseltaan filosofian lisensiaatti. Hän on kirjoittanut runoja, näytelmiä ja proosaa.


title: Agneta Pleijel

text: Plejel on työskennellyt toimittajana Aftonbladetin kulttuuritoimituksessa toimittajana Ord & Bild -lehdessä, professorina Dramatiska Institutetissa. Hän oli Ruotsin Pen-klubin puheenjohtaja 1988–1990. Samfundet De Nion jäsenenä tuolilla numero kuusi hän on ollut vuodesta 1988.


title: Samfundet De Nio

text: Samfundet De Nio on yhdeksänjäseninen kirjallinen akatemia, joka perustettiin 14. helmikuuta 1913 Tukholmassa Lotten von Kraemerin testamentin perusteella.


title: Samfundet De Nio

text: Seuran tarkoitus on edistää kaunokirjallisuutta, rauhaa ja naiskysymyksiä. Seuran yhdeksän jäsentä valitaan eliniäksi, mutta he voivat erota, toisin kuin Ruotsin akatemian jäsenet. Tuoleista neljä on naisille, neljä miehille. Seuraa johtaa puheenjohtaja, joka on vuodesta 1988 ollut Inge Jonsson. Puheenjohtajaksi, tuolille numero yksi, valitaan joka toinen kerta nainen, joka toinen kerta mies. Seura julkaisi vuosina 1916–1925 sekä 1930 vuosikirjaa Vår Tid, ja vuodesta 1938 se on julkaissut Svensk litteraturtidskrift -lehteä. Vuodesta 2003 on ilmestynyt kirjallinen kalenteri Samfundet De Nios Litterära Kalender.


title: Samfundet De Nio

text: Seura jakaa kirjallisuuspalkintoja:


title: Lucille Ricksen

text: Lucille Ricksen (oik. Lucille Ericksen, s. 22. elokuuta 1909, Chicago, Illinois – k. 13. maaliskuuta 1925, Los Angeles) oli yhdysvaltalainen mykkäfilmikauden elokuvanäyttelijä.


title: Lucille Ricksen

text: Ricksen aloitti uransa lapsimallina. Hän lähti vuonna 1920 Hollywoodiin Samuel Goldwynin kehotuksesta, ja 11-vuotiaalle tytölle annettiin rooli "The Adventures of Edgar Pomeroy" -komediasarjassa. Hän esiintyi myös muun muassa elokuvissa "Human Wreckage" (1923), "The Rendezvous" (1923), "Laukkaava kala" (1924), "Elämän ja rakkauden puolesta" (1925), "The Painted Lady" sekä "The Denial" (1925).


title: Lucille Ricksen

text: Ricksen pääsi esiintymään muiden muassa Conrad Nagelin, James Kirkwoodin, Jack Pickfordin, Louise Fazendan, Laura La Planten, Anna Q. Nilssonin, Blanche Sweetin, Bessie Loven, Cullen Landisin ja Patsy Ruth Millerin rinnalla. Monesti hänen esittämänsä hahmot olivat huomattavasti häntä itseään vanhempia. Hän oli yksi vuoden 1924 WAMPAS Baby Starseista.


title: Lucille Ricksen

text: Ricksenin kuoltua 14-vuotiaana viralliseksi kuolinsyyksi merkittiin tuberkuloosi, mutta muitakin vaihtoehtoja on esitetty..


title: Richard Adolf Zsigmondy

text: Richard Adolf Zsigmondy (1. huhtikuuta 1865 Wien – 23. syyskuuta 1929 Göttingen) oli itävaltalais-saksalainen kemisti, joka sai Nobelin kemianpalkinnon vuonna 1925 kolloidisten liuosten heterogeenisen luonteen osoittamisesta.


title: Richard Adolf Zsigmondy

text: Zsigmondyn akateeminen ura alkoi Wienin yliopistossa, missä hän opiskeli lääketiedettä. Pian hän kuitenkin siirtyi Wienin teknilliseen yliopistoon ja myöhemmin Münchenin yliopistoon opiskelemaan kemiaa. Münchenissä han aloitti tutkimustyönsä von Millerin johdolla. 1893 hän palasi Itävaltaan Graziin avustavaksi professoriksi. Grazissa hän saattoi päätökseen hänen huomattavimman työnsä kolloidien kemian parissa.


title: Richard Adolf Zsigmondy

text: Viimeiset työvuotensa Zsigmondy toimi kemian professorina Göttingenissä, missä hän kuoli 1929.


title: Richard Adolf Zsigmondy

text: Kuun kraatteri Zsigmondy on nimetty hänen mukaansa.


title: Rasvaprosentti

text: Rasvaprosentti ilmoittaa rasvan määrän prosentteina koko kehon painosta. Se on jonkin verran parempi mittari ylipainon arviointiin kuin painoindeksi, sillä jälkimmäinen olettaa lihasten olevan keskimääräisessä kunnossa. Esimerkiksi kehonrakentajilla painoindeksi voi näyttää ylipainoa, vaikka rasvaprosentti on alhainen. Jos lihaskunto on heikko, painoindeksi voi näyttää normaalipainoa, vaikka rasvaprosentti onkin yli normaalin. Normaalin rasvaprosentin ihannearvona miehillä pidetään noin 15 prosenttia, hyvän suosituksen vaihdellessa välillä 13–18 % ja naisilla 25-33 prosenttia.


title: Rasvaprosentti

text: Rasvaprosentin mittaaminen ei anna koskaan täysin tarkkaa tulosta edes kun testaustilanne vakioidaan mahdollisimman hyvin. Halvimpia mittaustapoja ovat kenttämittaukset kuten ihopoimumittaus ja sähköiset bioimpedanssi-mittaukset. Kalleimpia ja tarkimpia mittaustapoja ovat laboratoriomittaukset kuten vedenalaispunnitus tai duterium-laimennus.


title: Rasvaprosentti

text: Ihopoimumittaus suoritetaan pihdeillä, joilla mitataan ihopoimun paksuus neljästä kohdasta. Ihopoimumittaus on luotettavimmillaan melko hoikilla tai normaaleilla ihmisillä. Bioimpedanssi-mittaus käyttää heikkoa sähkövirtaa ja laskee rasvaprosentin kehon nestetasapainon pohjalta.


title: Rasvaprosentti

text: Rasvaprosentti voidaan arvioida monella eri kaavalla joista yleisimmät ovat:


title: Rasvaprosentti

text: Lapsen rasvaprosentti = (1.51 × painoindeksi) − (0.70 × ikä) − (3.6 × sukupuoli) + 1.4


title: Rasvaprosentti

text: Aikuisen rasvaprosentti = (1.20 × painoindeksi) + (0.23 × ikä) − (10.8 × sukupuoli) − 5.4


title: Rasvaprosentti

text: jossa sukupuoli 1, jos mies ja 0, jos nainen.


title: Rasvaprosentti

text: Painoindeksi lasketaan kaavalla paino jaettuna pituuden neliöllä, eli paino (kg) / (pituus(m) x pituus(m))


title: Rasvaprosentti

text: mitataan tuumina


title: Rasvaprosentti

text: Miehille:


title: Rasvaprosentti

text: rasvaprosentti % = 86,010 x log10(vyötärön_ympärys - kaulan_ympärys) - 70,041 x log10(pituus) + 36,76


title: Rasvaprosentti

text: Naisille:


title: Rasvaprosentti

text: rasvaprosentti % = 163,205 x log10(vyötärön_ympärys + lantion_ympärys - kaulan_ympärys) - 97,684 x log10(pituus) - 78,387.


title: Jyri Schreck

text: Jyri Matti Schreck (16. joulukuuta 1927 Tampere – 19. tammikuuta 1982 Helsinki) oli suomalainen runoilija, kustannustoimittaja, dramaturgi ja ohjaaja. Hänen isänsä oli pankinjohtaja ja Suomi-Filmin toimitusjohtaja Matti Schreck ja äitinsä laulajatar Aino Schreck.


title: Andreas Vesalius

text: Andreas Vesalius (31. joulukuuta 1514 Bryssel – 15. lokakuuta 1564 Zákynthos) oli lääkäri ja tieteellisen anatomian uranuurtaja. Hän kirjoitti yhden anatomian historian vaikuttavimmista teoksista, "De humani corporis fabrica libri septem" ("Ihmisruumiin toiminnasta", 1537). Vesaliusta pidetään nykyaikaisen anatomian isänä.


title: Andreas Vesalius

text: Vesaliuksen teos perustuu kokonaan hänen omiin havaintoihinsa ihmisen anatomiasta. Se sisältää yli 300 havainnollista kuvaa, jotka piirsi Tizianin oppilas Jan Stephen van Calgar. Teos kumosi useita Galenoksen väitteitä, ja Vesalius joutui sen vuoksi vanhoillisten lääkärien vihamielisyyden kohteeksi. Niinpä hän vetäytyi tiedemiesuralta lääkärinuralle, muun muassa keisari Kaarle V:n ja kuningas Filip II:n henkilääkäriksi.


title: Andreas Vesalius

text: Vesaliukselle suututtiin siitä, että hän väitti Galenoksen erehtyneen. Ruumiinavauksia tehdessään hän oli huomannut ihmisanatomian olevan ristiriidassa Galenoksen teoksien kanssa. Apinan ruumiin avattuaan Vesalius huomasi, että apinan ruumiissa oli Galenoksen kuvaamia muodostumia, joita ihmisen ruumiissa ei todellisuudessa ole. Hän päätteli, ettei Galenos ollut koskaan avannut ihmisruumista vaan apinan olettaen, ettei apinan anatomia paljon poikkea ihmisen anatomiasta.


title: Firenzen Akatemia

text: Firenzen Akatemia oli renessanssiaikana Firenzessä toiminut akatemia, jonka perusti Cosimo de' Medici vuonna 1462. Akatemian merkittävimpiä jäseniä olivat Marsilio Ficino, Giovanni Pico della Mirandola ja Filippo Brunelleschi.


title: Firenzen Akatemia

text: Firenzen akatemia oli filosofialtaan uusplatoninen. Sen kilpailijaksi asetetaan usein Padovan yliopisto, joka oli puolestaan aristoteelinen.


title: Ugrijuhla

text: Ugrijuhla on suomalais-ugrilainen kansanperinnettä ja modernia ilmaisua yhdistävä monipuolinen pienoisfestivaali Imatralla. Toukokuussa pidettävän tapahtuman ohjelmisto on poikkitaiteellinen: tanssia, musiikkia, teatteria, ruokakulttuuria.


title: Ugrijuhla

text: Ensimmäinen Ugrijuhla järjestettiin vuonna 2000. Tapahtuman järjestäjinä toimivat Humanistisen ammattikorkeakoulun Joutsenon koulutusyksikkö ja Etelänkarjalaisten Nuorisoseurojen Liitto.


title: Ugrijuhla

text: Esiintyjinä ovat olleet muun muassa tanssiryhmä Ekton Korka, Olga Aleksandrova, Komin tasavallan folkloreteatteri, Santtu Karhu & Talvisovat, Myllärit, Rosynka, Liisa Matveinen ja Tellu Turkka, Sanna Kurki-Suonio ja Magnus Stinnerbom, Ari Numminen, Burlakat, Rymäkkä sekä Suden aika -kvartetti.


title: Ugrijuhla

text: Ugrijuhla 2009 järjestettiin 16.–21. toukokuuta. Teemana oli udmurtialainen kulttuuri. Esiintyjinä olivat muun muassa Ekton Korka, Rymäkkä, Sattuma sekä Suden aika -kvartetti.


title: Ugrijuhla

text: Vuoden 2008 Ugrijuhla järjestettiin 22.-24. toukokuuta. Ulkomaiset vieraat olivat Marista ja Karjalasta.


title: Alexandre-Gabriel Decamps

text: Alexandre-Gabriel Decamps (3. maaliskuuta 1803, Pariisi, Ranska – 22. elokuuta 1860, Fontainebleau) oli ranskalainen taidemaalari, taidegraafikko ja litograafikko. Hänen tunnetuimmat työnsä ovat orientaali-, genre- ja historiamaalauksia.


title: Alexandre-Gabriel Decamps

text: Hän syntyi ja eli Pariisissa. Nuoruudessaan hän matkusti itään ja toteutti orientaalisia maalauksia suurella uskollisuudella luonnolle, jotka aiheuttivat vanhoillisten kriitikkojen keskuudessa hämmennystä. Pian kuitenkin hänet tunnustettiin ja hänet nostettiin muitten aikansa koulukunnan keulakuvien joukkoon. 1816-1818 hän opiskeli Etienne Bouhotin johdolla, jonka jälkeen hän siirtyi opiskelemaan Alexandre-Denis Abel de Pujolin studioon, lopettaen siellä 1820. Vaikuttajaninaan hän piti Raphaelia, Tiziania, Giovanni da Bolognaa, Poussinia, Rembrandtia, Géricaultia ja Léopold Robertia.


title: Alexandre-Gabriel Decamps

text: Hänen tyylinsä oli hyvin tyypillistä ajan ranskalaiselle koulukunnalle, jossa esiintyivät usein dramaattiset muotojen, valoisuusasteitten ja värien kontrastit. Aiheet hänen töissään vaihtelevat usein algerialaisen ja ranskalaisen tavallisten ihmisten kuvaamisen välillä. Hän oli myös ensimmäisiä, jotka kuvasivat itämaista elämää todenmukaisin ja rahvaanomaisin aihein. Hevoset ja erityisesti koirat ja apinat kiinnostivat häntä aiheina.


title: Stuart O’Grady

text: Stuart O'Grady (s. 6. elokuuta 1973) on australialainen maantiepyöräilijä ja olympiavoittaja. O'Grady aloitti uransa ratapyöräilijänä ja hän voitti yhdessä Graeme Brownin kanssa olympiakultaa vuoden 2004 kesäolympialaisissa Ateenassa ratapyöräilyn pariajossa. Vuonna 2007 O'Grady voitti pyöräilyn klassikon Paris-Roubaix -kilpailun.


title: Stuart O’Grady

text: O'Grady aloitti ammattilaisuransa 1995 GAN-tallissa, jonka nimeksi vaihtui sittemmin Crédit Agricole. Vuosina 2004–2005 hän edusti Cofidista, 2006–2010 tanskalaistallia CSC/Team Saxo Bank, 2011 luxemburgilaista Team Leopard-Trekiä ja viimeisinä ammattilaisvuosinaan 2012–2013 australialaista GreenEDGE Cycling -joukkuetta.


title: Stuart O’Grady

text: O'Grady osallistui Ranskan ympäriajoon vuodesta 1998 lähtien ja taisteli useaan otteeseen pistekilpailun voitosta sijoittuen toiseksi vuosina 1998 ja 2005. O'Grady piti myös hallussaan kokonaiskilpailun johtajan keltaista paitaa vuosina 1998 ja 2001. Hän lopetti uransa ajettuaan Ranskan ympäriajon ennätystä sivunneen 17. kerran 2013. Myöhemmin samalla viikolla hän myönsi käyttäneensä EPO-hormonia kahden viikon ajan ennen vuoden 1998 Ranskan ympäriajoa.


title: Stuart O’Grady

text: Stuart O'Grady syntyi Adelaidessa eteläisessä Australiassa. Hänen isänsä oli menestynyt maantie- ja ratapyöräilijä, joka edusti Australiaa useissa olympialaisissa. Myös hänen setänsä kilpaili vuoden 1964 kesäolympialaisissa Tokiossa. Stuart O'Grady aloitti uransa ratapyöräilijänä ja voitti olympiahopeaa miesten joukkuetakaa-ajossa vuoden 1992 kesäolympialaisissa Barcelonassa. Vuoden 1996 kesäolympialaisissa Atlantassa hän voitti pronssia sekä pistekilpailussa että joukkuetakaa-ajossa.


title: Stuart O’Grady

text: Vuonna 1995 O'Grady ryhtyi ammattilaiseksi ja aloitti uransa silloisessa GAN-tallissa (nyk. Crédit Agricole). Tallissa kilpaili tuolloin myös englantilainen aika-ajospesialisti Chris Boardman.


title: Stuart O’Grady

text: Vuoden 1998 Ranskan ympäriajossa O'Grady piti hallussaan johtajan keltaista paitaa kolmen päivän ajan ja voitti kilpailun 14. etapin. Pistekilpailussa O'Grady sijoittui toiseksi. Vuoden 2001 kilpailussa O'Grady taisteli pistekilpailun voitosta, mutta hävisi viimeisellä, Pariisiin päättyneellä, etapilla saksalaiselle Erik Zabelille.


title: Stuart O’Grady

text: Vuonna 2001 O'Gradylla todettiin valtimotukkeuma, kun testeissä havaittiin hänen oikean jalkansa olevan vasenta voimakkaampi. Tukkeuma poistettiin leikkauksessa huhtikuussa 2002, minkä jälkeen hän aloitti kuntoutumisen ja osallistui heinäkuussa Ranskan ympäriajoon. Vuosina 2003 ja 2004 O'Grady jäi pistekilpailussa maanmiestensä Baden Cooken ja Robbie McEwenin varjoon, mutta otti kuitenkin uransa toisen etappivoiton vuonna 2004.


title: Stuart O’Grady

text: Vuonna 2004 O'Grady siirtyi Cofidis-talliin aikomuksenaan panostaa kevään klassikoihin, kuten Pariisi-Roubaix'hin ja Flanderin ympäriajoon. Kausi kuitenkin alkoi loukkaantumisilla ja talliin kohdistuneilla doping-epäilyillä, mutta hän onnistui voittamaan kaksi etappia sekä pistekilpailun Dauphiné Libéré -kilpailussa sekä otti etappivoiton Ranskan ympäriajossa. Lisäksi O'Grady voitti silloiseen maailmancupiin kuuluneen HEW Cyclassics-kilpailun ja voitti olympiakultaa ratapyöräilyn pariajossa yhdessä Graeme Brownin kanssa.


title: Stuart O’Grady

text: Vuoden 2005 Ranskan ympäriajossa O'Grady sijoittui toiseksi pistekilpailussa norjalaisen Thor Hushovdin jälkeen. Kolmanneksi sijoittui Robbie McEwen. Vuoden 2005 lopussa O'Grady allekirjoitti yhden vuoden mittaisen sopimuksen Team CSC'n kanssa. Hän loukkaantui heti kauden alussa ja myöhemmin Ranskan ympäriajossa, jossa häneltä murtui selkänikama. O'Grady kuitenkin jatkoi kilpailun loppuun ja sijoittui kolmanneksi viimeisellä etapilla.


title: Stuart O’Grady

text: O'Gradyn maantiepyöräilyuran merkittävin voitto on Pariisi-Roubaix'n ykköstila vuonna 2007. O'Grady ei kuulunut kilpailun ennakkosuosikkeihin, koska ei ollut voittanut ProTour-sarjan kilpailua vuoden 2004 jälkeen.


title: Simo Juntunen

text: Simo Juntunen (14. lokakuuta 1920 Iisalmi − 17. lokakuuta 2009 Helsinki) oli suomalainen toimittaja ja pakinoitsija. Pakinoita hän on kirjoitti nimimerkillä Simppa. Hän oli tunnetuimpia presidentti Urho Kekkosen kauden poliittisia toisinajattelijoita.


title: Simo Juntunen

text: Juntusen vanhemmat olivat puuseppä "Otto Juntunen" ja kirjanpitäjä "Hilma Maria Lehto". Hän pääsi ylioppilaaksi 1942 Iisalmen yhteislyseosta ja suoritti valtiotieteiden kandidaatin tutkinnon Helsingin yliopistossa 1953. Hän kävi Reserviupseerikoulun jatkosodan aikana Niinisalossa vuonna 1943.


title: Simo Juntunen

text: Juntunen oli toimittajana Työväen sanomalehtien tietotoimistossa 1947–1948, tiedotussihteerinä Suomen pienviljelijäin liitossa 1949–1953, toimittajana Uusi Aika-lehdessä 1954–1957 ja Suomen Sosialidemokraatissa 1957–1974. Poliittisesti Juntunen oli lähinnä leskisläinen oikeistososialidemokraatti. Itse hän luonnehti itseään SDP:n viimeiseksi tannerilaiseksi. Juntunen koki joutuneensa SDP:ssa yhä ahtaammalle vuodesta 1963 lähtien, jolloin Rafael Paasio valittiin puolueen puheenjohtajaksi ja puolueen linjaa suunnattiin Paasion sanoin ”pari piirua vasempaan”, mutta erityisesti Kalevi Sorsan tultua puoluesihteeriksi vuonna 1969. SDP:n 1970-luvun aktiivipoliitikoista Juntunen arvosti etenkin Suomen Pankin pääjohtajaa, myöhempää presidenttiä Mauno Koivistoa ja SAK:n puheenjohtajaa Niilo Hämäläistä.


title: Simo Juntunen

text: Juntunen arveli joutuneensa presidentti Urho Kekkosen silmätikuksi jo vuonna 1962, puolittain vahingossa. Sosialistisessa Aikakauslehdessä julkaistiin tuolloin Kekkosta parodioinut teksti "Minun taisteluni − Mein Kampf", jonka tekijäksi presidentti epäili Juntusta. Todellisuudessa teksti oli ilmeisesti Väinö Leskisen ja kahden muun kirjoittajan yhteistyötä eikä Juntusella liene ollut mitään osuutta asiassa.


title: Simo Juntunen

text: 1970-luvun alussa Juntunen hyökkäsi voimakkaasti SDP:n piirissä vaikuttanutta, suorastaan kirosanaksi luonnehtimaansa pälkäneläisyyttä vastaan. Myöhemmin, vuonna 1996 antamassaan haastattelussa hän määritteli: ”Pälkäneläiset olivat marxisti-leninistejä. En ymmärrä, millainen on marxilais-leninistinen sosialidemokraatti".”


title: Simo Juntunen

text: Suomen Sosialidemokraatin päätoimittaja Aimo Kairamo irtisanoi Juntusen lehden palveluksesta 2. joulukuuta 1974 presidentti Urho Kekkoselta tulleen ”myllykirjeen” perusteella. Juntunen oli aiemmin syksyllä pitänyt puheen sotaveteraaneille ja sanonut, että Kekkonen maksaa Neuvostoliitolle öljylaskua väärentämällä Suomen historiaa. Kysymys oli erityisesti Suomen joutumisesta jatkosotaan ja Juntunen oli tässä yhteydessä arvostellut Kekkosta ns. ajopuuteorian hylkäämisestä. Tiedonantaja-lehti julkisti puheen tekstin ja Kekkonen kirjoitti kirjeessään Kairamolle: ”Tämä on niin vastuutonta ja törkeää puhetta, että jään odottamaan, miten lehti sen voi hyväksyä.” Juntunen kommentoi erottamistaan Kekkoselle lähettämässään kirjeessä: ”Jos ulkomaankauppapolitiikka häiriintyy jonkin Juntusen neljästä sanasta, ei ole helppo uskoa vakuutteluihin, joiden mukaan ulkopolitiikkamme on hoidettu erinomaisesti.” Kairamo ei koskaan myöntänyt Kekkosen osuutta Juntusen irtisanomisessa, vaan hänen mukaansa Juntunen ei ollut enää vuosiin noudattanut puolueen ja lehden virallista linjaa. Kun Juntunen ja SDP:n puheenjohtaja Rafael Paasio tapasivat Juntusen saatua potkut, Paasio totesi Juntuselle: ”Se oli sinulle oikein.”


title: Simo Juntunen

text: Sanomalehtimiesten Liitto vei Juntusen erottamisasian työtuomioistuimeen, joka totesi ratkaisussaan irtisanomisen laittomaksi ja määräsi lehden kustantajan, Kustannusosakeyhtiö Kansanvallan, maksamaan Juntuselle 7000 markan vahingonkorvauksen. Erottamisen jälkeen Verohallituksen pääjohtaja Mikko Laaksonen tarjosi Juntuselle työpaikkaa Verohallituksen tiedottajana, mistä Juntunen kieltäytyi, koska hän ei halunnut ”alkaa kehua veroja”.


title: Simo Juntunen

text: Juntunen siirtyi 1975 kolumnistiksi Suomen Kuvalehteen silloisen päätoimittajan Mikko Pohtolan houkuttelemana. Pohtola, joka oli jo ennestään henkilökohtaisesti tuntenut Juntusen, asetti kuitenkin ehdoksi, ettei ”ulkopolitiikan venettä saanut keikuttaa”. Samoihin aikoihin Urho Kekkonen lopetti pakinoiden kirjoittamiseen samaan lehteen "Liimatainen"-nimimerkillä, joskaan hänen suhteensa lehteen eivät täysin katkenneetkaan. Suomen Kuvalehteen Juntunen kirjoitti vuoteen 1983 saakka.


title: Taivas lyö tulta

text: Taivas lyö tulta on suomalaisen power metal -yhtye Teräsbetonin vuoden 2005 helmikuussa julkaistu ensisingle. Singlen a-puoli auttoi esikoisalbumia "Metallitotuus" myymään kultaa samana vuonna. Kappale julkaistiin yhtyeen internet-sivuston kautta vuoden 2004 aikana ja se sai soittoa Radio Cityllä 2004 syksyn aikana.


title: Taivas lyö tulta

text: Single myi kultaa jo julkaisukuukauden aikana. B-puolen "Pyhä maa" -kappaletta ei julkaistu yhtyeen ensialbumilla, mutta se esiintyi toisen albumin "Vaadimme metallia" erikoispainoksen bonusraitana.


title: Taivas lyö tulta

text: Kappale oli myös Suomen jääkiekkomaajoukkueen maalilauluna.


title: Tiibetinmastiffi

text: Tiibetinmastiffi on erittäin alkukantainen koirarotu, jonka alkuperäinen tehtävä on ollut Tiibetin ja sen lähimaiden kylien sekä karjan vartiointi. Tiibetinmastiffi on suuri koirarotu.


title: Tiibetinmastiffi

text: Tiibetinmastiffi on tyypiltään alkukantainen, ja sen ilme on mietiskelevä. Tuuhea turkki muodostuu pitkästä peitinkarvasta sekä tiheästä pohjavillasta. Turkille on monia eri värityksiä, joista yleisin on musta ruskein merkein. Muita värityksiä on kulta, musta sekä sininen ruskein merkein tai ilman. Säkäkorkeus on uroksilla vähintään 66 cm ja nartuilla 61 cm, ylärajaa ei ole. Painoa tiibetinmastiffiuroksille voi kertyä 40 kg:sta ylöspäin ja nartuille 30 kg:sta ylöspäin. Tiibetinmastiffin voi joskus sekoittaa vahingossa berninpaimenkoiran kanssa, mutta tiibetinmastiffilla on tuuheampi turkki kuin berninpaimenkoiralla.


title: Tiibetinmastiffi

text: Tiibetinmastiffi on luonteeltaan uskollinen, kiltti ja siihen voi aina luottaa. Rodulle ominaisen itsepäisyyden vuoksi voi koulutus olla työlästä. Tiibetinmastiffi viihtyy ulkona ympäri vuoden ja onkin hyvä pihakoira.


title: Tiibetinmastiffi

text: Tiibetinmastiffin vartiointivaisto on korkea, ja sillä olisikin hyvä olla oma piha vartioivana. Tästä syystä se ei juuri sovellu kerrostaloihin. Ihanteellinen tiibetinmastiffi ilmoittaa haukulla vieraista, ja seuraa tarkkaan miten laumanjohtaja eli ihminen suhtautuu vieraisiin. Jos koira huomaa, että johtaja hyväksyy tulokkaat, se lopettaa haukkumisen ja vahtimisen. Vahtivietin suhteen poikkeuksiakin löytyy; jotkut tiibetinmastiffit ovat erittäin sosiaalisia ja hyväksyvät vieraat heti. Jotkut taas saattavat vahtia hyvin raivoisasti laumanjohtajan paikalletulon jälkeenkin. Useimmat tiibetinmastiffit kuitenkin hyväksyvät vieraat kuten ensimmäisenä mainittiin. Lapsiin rotu suhtautuu yleensä suojelevasti ja se onkin parhaimmillaan juuri perhekoirana.


title: Tiibetinmastiffi

text: Koirarotuna tiibetinmastiffi on yksi maailman vanhimmista. Tiibetissä rodun tehtävä oli vartioida kokonaisia kyliä, luostareita ja karjalaumoja, ja tiibetinmastiffeja voi löytää sieltä vielä nykyäänkin paimentamasta jakkihärkälaumoja omin päin. Eurooppaan rotu saapui perin myöhään, vasta vuonna 1928, ja Suomen ensimmäiset tiibetinmastiffit rekisteröitiin vuonna 1984.


title: Tiibetinmastiffi

text: Toistaiseksi tiibetinmastiffien keskuudesta ei paljonkaan sairauksia ole löytynyt. Isoille koirille ominaista lonkka- ja kyynärnivelvikaa ilmenee, entropiaa ja distichiasista, sikaripunkkia ja kilpirauhasen vajaatoimintaa. Karaistuneena rotuna se on ravintonsa suhteen melko vaatimaton. Rodun alkukantaisuus ilmenee selvästi nartun juoksusta, joka tulee tiibetinmastiffeilla vain kerran vuodessa.


title: Rauma Basket

text: Rauma Basket on raumalainen koripalloseura. Seuran miesten edustusjoukkue pelaa miesten läntistä III-divisioonaa. Seuralla on myös aktiivista junioritoimintaa. Raumalla toimii myös naiskoripallojoukkue Kaaron Roima.


title: Rauma Basket

text: Rauma Basket on vuonna 1993 Feran koripallojaoston pohjalta perustettu koripallo-organisaatio.


title: Rauma Basket

text: Rauma Basketin pyörätuolikoripallojoukkue on voittanut Suomen mestaruuksia. Vuonna 1997 pyörätuolikoripallojoukkue saavutti kolmannen Suomen mestaruutensa.


title: Rauma Basket

text: Rauma Basketin miesten joukkue on parhaimmillaan pelannut II-divisioonassa. Kauden 2008–2009 jälkeen seura kärsi pelaajapulasta, jonka takia sarjapaikka luovutettiin Korihaille, joka perusti oman kakkosjoukkueen.


title: Rauma Basket

text: Kaudella 2015 - 2016 Rauma Basketin A-juniorien joukkue voitti läntisen I-divisioonan. Kaudella 2016 - 2017 he päätyivät samassa sarjassa kolmannelle sijalle.


title: Tukkimiehen kirjanpito

text:
Tukkimiehen kirjanpito on lukumäärän merkitsemistapa. Jokaista laskettua asiaa tai esinettä merkitään yhdellä pystyviivalla, joita piirretään (tai vaikkapa kaiverretaan) vierekkäin. Joka viides viiva piirretään neljän edellisen yli ristiin jaotellen näin merkinnät viiden ryhmiin. Koska jokainen vinoviivan sitoma ryhmä merkitsee aina viittä laskettua asiaa, kokonaismäärä on helppo laskea.
Sitä käytetään usein tavaroiden laskemiseen.


title: Nina Roos

text: Nina Kristina Roos (s. 24. joulukuuta 1956 Porvoo) on suomalainen taidemaalari, joka on saanut vaikutteita käsitetaiteesta ja on kiinnostunut katsojan ja teoksen suhteesta.


title: Nina Roos

text: Roos on opiskellut Helsingin yliopistossa, Grundskolan för konstnärlig utbildningissa Tukholmassa sekä Kuvataideakatemiassa 1983–1988 Helsingissä.


title: Nina Roos

text: Roosin maalauksia ei voi sijoittaa mihinkään yhtenäiseen tyylisuuntaan, koska hänellä ei varsinaisesti ole pysyvää tyyliä tai "käsialaa". Vaikka Roos maalaa teoksiaan yleensä sarjoissa, hänen tuotannolleen on ollut ominaista teosten ilmaisukeinojen voimakkaat muutokset. Roosin tekniikassakaan ei ole sellaista ohjelmallista ulottuvuutta kuin modernistisilla taiteilijoilla monesti on. Roos on itse kuvannut suhdettaan teostensa tyyliin seuraavasti:


title: Nina Roos

text: Roosin aiemmin abstraktiin ilmaisuun on myöhemmin ilmaantunut ihmishahmoja. Hänellä oli yksityisnäyttely Kiasmassa 2001.


title: Nina Roos

text: Vuonna 2007 Roos palkittiin työstään Pro Finlandia -mitalilla .


title: Kaarle Laurila

text: Kaarle Sanfrid Laurila () oli suomalainen estetiikan tutkija, Helsingin yliopiston taidefilosofian professori ja "Valvoja"-lehden päätoimittaja.


title: Kaarle Laurila

text: Kaarle Laurilan vanhemmat olivat maanviljelijä Heikki Laurila ja emäntä Anna Kreeta Untinen. Hän pääsi ylioppilaaksi Oulun suomalaisesta lyseosta 1895 ja valmistui filosofian kandidaatiksi 1897, lisensiaatiksi 1903 ja tohtoriksi 1907.


title: Kaarle Laurila

text: Laurilan toimi saksan ja ranskan kielen opettajana tai lehtorina Sortavalan lyseossa 1900–1901 ja 1902–1904, Joensuun lyseossa 1901–1902, Turun suomalaisessa reaalilyseossa 1904–1908 ja Helsingin suomalaisessa lyseossa 1908–1929. Laurila oli saksan kielen ja kirjallisuuden opettajana Helsingin suomalaisessa jatko-opistossa 1910–1914 ja 1916–1917.


title: Kaarle Laurila

text: Helsingin yliopistossa hän toimi taidefilosofian dosenttina 1910–1929 ja taidefilosofian henkilökohtaisena ylimääräisenä professorina 1929–1945. Hän oli myös Eteläpohjalaisen osakunnan inspehtori 1932–1935.


title: Kaarle Laurila

text: Laurila oli Kansanvalistusseuran toimikunnan jäsen 1914–1947 ja esimies 1938–1947. Hän toimi myös Alfred Kordelinin säätiön hallituksen jäsenenä ja varapuheenjohtajana 1937–1945, Suomen Kansallisteatterin johtokunnan jäsenenä 1913–1917 ja Suomen suojelusliiton pääasiamiehenä 1923–1928


title: Kaarle Laurila

text: Laurila oli naimisissa vuodesta 1910 lähtien oopperalaulajatar Tellervo Killisen kanssa.


title: Constantinus Africanus

text: Constantinus Africanus (n. 1020 Karthago – 1087 Monte Cassino) oli lääkäri, joka tunnetaan antiikin kreikkalaisten lääketieteellisten kirjoitusten latinannoksista arabian kielestä.


title: Constantinus Africanus

text: Constantinus oli kotoisin Karthagosta, joka oli tuohon aikaan arabien hallinnassa. Itse hän oli kristitty. Hän toimi Salernon yliopistossa, Euroopan ensimmäisessä lääketieteellisessä koulussa. Myöhemmin hän siirtyi Monte Cassinon luostariin. Constantinus osasi monia kieliä, kuten kreikkaa, latinaa, arabiaa ja useita itämaisia kieliä. Hän oli hankkinut kielitaitonsa matkoillaan Syyriassa, Intiassa, Etiopiassa, Egyptissä ja Persiassa.


title: Constantinus Africanus

text: Kielitaito mahdollisti sen, että Constantinus saattoi kääntää antiikin kreikankielisiä lääketieteellisiä kirjoituksia arabian kielisten käsikirjoitusten välityksellä latinan kielelle. Näin hän oli esittelemässä antiikin lääketiedettä, kuten Hippokratesta ja Galenosta, takaisin eurooppalaiselle yleisölle. Constantinus käänsi myös arabialaisia kirjoituksia.


title: Constantinus Africanus

text: Constantinus käänsi arabiasta latinaan yhteensä 37 teosta. Constantinuksen merkittävimpiä käännöksiä oli "Kitab" ("Lääkintätaidon täydellinen kirja") vuonna 1087. Se sisälsi 128 käsikirjoituksen kootut tiedot. Siitä tuli pian lääketieteen opiskelijoiden käyttämä perusteos.


title: Dick Dale

text: Dick Dale (s. 4. toukokuuta 1937 Quincy, Massachusetts) on surfmusiikin kuninkaaksi mainittu sähkökitaristi.


title: Dick Dale

text: Dalen isä oli libanonilainen ja äiti puolalainen. Dale ryhtyi soittamaan eri soittimia jo lapsena. Hän sai muusikkoisältään itämaisia vaikutteita, jotka näkyvät hänen myöhemmässä musiikissaan.


title: Dick Dale

text: Dick Dale saavutti vuodesta 1961 alkaen alussa menestystä singleillä kuten ”Let’s Go Trippin’”, ”Surf Beat” ja ”Misirlou”. Näistä viimeksi mainittu on edelleen erittäin tunnettu levytys. Se on cover-versio vuonna 1927 äänitetystä kreikkalaisesta laulusta, ja sitä on käytetty esimerkiksi elokuvassa "Pulp Fiction – Tarinoita väkivallasta".


title: Dick Dale

text: Dale sai kiitosta yhtyeensä jykevästä soundista, jonka katsotaan kestäneen aikaa paremmin kuin muiden 1960-luvun surf-yhtyeiden kevyemmän soundin. Dale on vasenkätinen. Hän ei kuitenkaan käännä kielien järjestystä, vaan jättää ohuimmat kielet ylimmiksi. Dalen tunnetaan myös reverb-kaikuefektin ja kitaravahvistimien käytön pioneerina. Hän käytti ensimmäisenä sadan wattin Fender-vahvistinta. Dale käytti myös poikkeuksellisen paksuja kieliä kitarassaan (ohuin kieli on paksuudeltaan .016).


title: Dick Dale

text: Dalen uran huippuhetket sijoittuvat surfmusiikin kulta-aikaan 1960-luvulle, mutta hän on jatkanut keikkailua ja levyttämistä vuosikymmenten läpi.


title: Dick Dale

text: Dale on itse intohimoinen surffaaja. Hän sanoi kehittäneensä soundiaan siltä pohjalta, millaisia ääniä hän kuulee surffatessaan. Dale kiinnostui ympäristöasioista koettuaan surffailuvesiensä pilaantumisen ja on toiminut aktivistina. Hän ryhtyi kasvissyöjäksi selvittyään syövästä.


title: Nicolas Vitiello

text: Nicolas Vitiello (oik. Nicolas Crapanzano) (s. 6. helmikuuta 1982, Ollioules, Var Ranska) on ranskalainen, etniseltä alkuperältään italialainen näyttelijä, joka käyttää taiteilijana äitinsä tyttönimeä ja levyttäessään musiikkia myös nimimerkkiä Nicola O.


title: Nicolas Vitiello

text: Nicolas Vitiello osallistui toisen tuotantokauden Popstar-kilpailuun Ranskan M6-kanavalla vuonna 2003. Hän voitti kilpailun yhdessä Erican, Cyrilin ja Monian kanssa, ja he muodostivat musiikkiyhtymän "What for". Ryhmä matkusti New Yorkiin, jossa se levytti kaksi singleä ja albumin. Ryhmästä ei kuitenkaan tullut kovin pitkäikäistä, vaan se hajosi vuoden 2003 lopulla.


title: Nicolas Vitiello

text: Vuonna 2004 ilmestyneen singlen "Chercher le garçon" B-puolella on Vitiellon oma sanoitus "Tout n'est pas perdu".


title: Radio ZET

text: Radio ZET on Puolan ensimmäinen kaupallinen radioasema ja varsovalainen kaupallinen yleisradioasema. Sen omistaa Eurozet, Robert Kozyra.


title: Ylämyllyn Yllätys

text: Ylämyllyn Yllätys on Liperin Ylämyllyllä toimiva urheiluseura. Se on perustettu 1945. Seurassa toimii kymmenen jalkapallojoukkuetta. Lisäksi harrastetaan lentopalloilua.


title: Ylämyllyn Yllätys

text:
Yllätyksen naisjalkapalloilijat pelasivat kaudella 2007 Kakkosessa.
Seuran kotikenttä on Paloaukean tekonurmi.


title: Ylämyllyn Yllätys

text: Kaudella 2017 Yllätyksen miesten edustusjoukkue pelaa Itä-Suomen piirin Viitosta.


title: Rupert Friend

text: Rupert Friend (s. 1. lokakuuta 1981 Oxfordshire, Englanti) on englantilainen näyttelijä. Hänen kenties tunnetuin roolinsa on Mr. Wickham elokuvassa "Ylpeys ja ennakkoluulo".


title: Rupert Friend

text: Friend seurusteli aiemmin näyttelijä Keira Knightleyn kanssa. Pari erosi joulukuussa 2010 seurusteltuaan viisi vuotta.


title: Tutjunniemi

text: Tutjunniemi eli Tutju on kylä Liperin kunnan kaakkoiskulmalla. Se on vesistöjen ympäröimänä. Kylä sijaitsee Liperin ja Rääkkylän välisen maantien eli seututie 482:n molemmin puolin ja siihen kuuluu paljon saaria. Liperin kirkonkylään on matkaa noin 18 kilometriä, Joensuuhun maanteitse 40–50 kilometriä.


title: Tutjunniemi

text: Asukkaita Tutjunniemessä on noin 180. Loma-asuntoja on yli 200.


title: Tutjunniemi

text: Kylän vilkkain paikka on Saariston ranta, joka on Pyhäselän sisävesisatama ja kesämökkiläisten veneranta. Saariston kesäkauppa palvelee toukokuusta syksyyn asti. Rannassa järjestetään kylä- ja kesämökkiläisjuhlia laituritansseineen.


title: Tutjunniemi

text: Kylässä toimii Tutjunniemen kyläyhdistys ja martat. Metsästysseura Tutjunniemen Erässä on noin 90 jäsentä. Seuralla on Leader-rahoituksella rakennettu metsästysmaja.


title: Tutjunniemi

text: Tutjunniemen Rauvanlahteen putosi 1944 Ylämyllyltä Kannakselle pommituslennolle lähtenyt Suomen ilmavoimien Junkers Ju 88 -pommikone. Kone syöksyi matalaan veteen, kun se joutui johtokoneen potkurivirtaukseen. Turmassa menehtyi neljä henkeä. Koneessa oli lastina lentopommeja sekä kevyempää aseistusta, kuten konekivääreitä ammuksineen. Poliisi, puolustusvoimat ja Pohjois-Karjalan pelastuslaitos suorittivat pommikoneen nostotyötä syys-marraskuussa 2008.


title: Tommi Laine

text: Tommi Laine (s. 20. toukokuuta 1986 Naantali) on suomalainen jääkiekkohyökkääjä, joka pelaa Alps Hockey Leaguen itävaltalaisjoukkue EK Zell am Seessä. Hän on pelipaikaltaan keskushyökkääjä, mutta osaa pelata myös laidassa. Laine on pelannut urallaan Turun Palloseuran SM-liigajoukkueessa yhteensä 104 runkosarja- ja kymmenen playoff-ottelua tehopistein 1+5=6 ja keräten 12 jäähyminuuttia. Hän on pelannut ulkomailla myös Tanskassa, Ruotsissa ja Iso-Britanniassa.


title: Tommi Laine

text: Laine on VG-62:n kasvatti. Hän siirtyi juniorina sittemmin Kiekko-67:ään, josta Laine siirtyi kaudeksi 2002–2003 Turun Palloseuran B-nuoriin. Hän voitti joukkueessa Suomenmestaruuden sekä keväällä 2003 että 2004. Keväällä 2005 Laine voitti A-nuorten SM-hopeaa. Kaudella 2005–2006 hän oli TPS:n A-nuorten paras pistemies ja syöttäjä tehoilla 6+22=28, kuten myös kevään 2006 karsintasarjassa tehoilla 4+5=9. Laine debytoi samalla kaudella myös miesten peleissä pelattuaan kuusi Mestis-ottelua alle 20-vuotiaiden maajoukkueessa sekä myös yhden ottelun TPS:n SM-liigajoukkuessa.


title: Tommi Laine

text: Myös kauden 2006–2007 Laine vietti vielä suurimmaksi osaksi joukkueen A-nuorissa, joiden sisäisen piste-, maali- ja syöttöpörssin hän voitti tehoilla 18+35=53. Laine sijoittui koko A-nuorten SM-liigan pistepörssissä kolmanneksi. Hän pelasi kauden aikana kuusi SM-liigaottelua. Maaliskuussa 2007 Laine teki vuoden mittaisen jatkosopimuksen TPS:n kanssa. Kausi 2007–2008 oli Laineen varsinainen tulokaskausi SM-liigassa. Hän teki hyvin pienessä roolissa 52 runkosarja- ja kahdessa playoff-ottelussa kaksi syöttöpistettä. Huhtikuussa 2008 Laine teki kaksivuotisen jatkosopimuksen TPS:n kanssa.


title: Tommi Laine

text: Kauden 2008–2009 Laine pelasi lähinnä TPS:n nelossentterinä, mutta ei kuitenkaan vakiinnuttanut paikkaansa joukkueen kokoonpanossa. Hän teki 44 runkosarja- ja seitsemässä playoff-ottelussa tehot 1+3=4. Laineen liigauran ensimmäinen ja toistaiseksi ainoa maali syntyi 29. tammikuuta 2009 vieraissa Helsingin IFK:ta vastaan. Hän pelasi kauden aikana myös neljä ottelua lainalla Mestis-joukkue TuTossa lokakuussa 2008. Laine ei lopulta mahtunut TPS:n päävalmentaja Kai Suikkasen seuraavan kauden suunnitelmiin ja hän purki näin ollen kauden jälkeen sopimuksensa joukkueen kanssa huhtikuussa 2009.


title: Tommi Laine

text: Laine siirtyi kaudeksi 2009–2010 pelaamaan Mestistä Kiekko-Vantaan riveihin. Kaudeksi 2010–2011 hän siirtyi vuoden mittaisella sopimuksella TuToon, jonka toiseksi paras pistemies Laine oli Lasse Lintulan jälkeen tehoilla 14+24=38. Hän ei kuitenkaan pelannut pudotuspeleissä, sillä Laine joutui loppukaudeksi sivuun runkosarjan viimeisillä kierroksilla helmikuussa 2011. Kauden 2011–2012 hän vietti Tanskan AL-Bank Ligaenissa EfB Ishockeyn riveissä.


title: Tommi Laine

text: Kaudeksi 2012–2013 Laine palasi Mestikseen ja siirtyi vuoden mittaisella sopimuksella Vaasan Sportin joukkueeseen. Hänen runkosarjansa jäi kuitenkin vain 26 ottelun mittaiseksi loukkaantumisten takia. Kauden 2013–2014 Laine aloitti toistaiseksi voimassa olleella sopimuksella HC Keski-Uudessamaassa. Hänen kautensa jäi loukkaantumisen takia lopulta vain 13 ottelun mittaiseksi. Heinäkuussa 2014 Laine teki vuoden mittaisen sopimuksen Ruotsin kolmanneksi korkeimmalla sarjatasolla Hockeyettanissa pelaavan Kiruna IF:n kanssa. Siirtotakarajalla, helmikuussa 2015 hän palasi loppukauden 2014–2015 kattaneella sopimuksella TuToon.


title: Tommi Laine

text: Syyskuussa 2015 Laine teki loppukauden 2015–2016 kattavan sopimuksen Iso-Britannian toiseksi korkeimmalla sarjatasolla EPIHL-liigassa pelaavan Hull Piratesin kanssa. Hän nousi joukkueen varakapteeniksi ja voitti Piratesin sisäisen piste-, maali- ja syöttöpörssin tehoilla 24+39=63. Kaudeksi 2016–2017 Laine siirtyi Alps Hockey Leaguen itävaltalaisjoukkue EC Kitzbüheliin, mutta joulukuussa 2016 hän palasi kuitenkin loppukauden sopimuksella taas Piratesiin. Kaudeksi 2017–2018 Laine siirtyi vuoden mittaisella sopimuksella Alps Hockey Leaguen itävaltalaiseen EK Zell am Seehen.


title: Tommi Laine

text: Laine on pelannut 13 poikien maaottelua.


title: Kosmogonia

text: Kosmogonialla (: , ”kosmos”, ”kaikkeus”; , ”syntyä”, ”tulla”) tarkoitetaan yleisesti mitä tahansa käsitystä, joka käsittelee maailmankaikkeuden alkuperää tai syntyä. Tähtitieteessä kosmogonia on aurinkokunnan syntyä tutkiva osa-alue.